RTS :: Odnosi Srbije i Holandije u usponu\nPolitika Odnosi Srbije i Holandije u usponu\nOdnosi Srbije i Holandije u usponu\nutorak, 16. feb 2016, 20:29 -> 22:36\nBilateralni odnosi Srbije i Holandije su u usponu i bez otvorenih pitanja, saglasili su se prvi potpredsednik Vlade i šef diplomatije Ivica Dačić i holandska ministarka za spoljnu trgovinu i razvojnu saradnju Lilijan Plumen.\nIvica Dačić i Lilijan Plumen istakli su da postoji prostor za dalje unapređenje odnosa, posebno u oblasti ekonomske saradnje, saopštilo je Ministarstvo spoljnih poslova.\nDačić zahvalio je na holandskoj podršci evrointegracijama Srbije i izrazio uverenje da će se tokom holandsog predsedavanja Savetu Evropske unije otvoriti naredna poglavlja u pregovorima.\nPlumen je prenela spremnost Holandije da nastavi da podržava Srbiju na putu integracije u EU. Ona je posebno istakla da Holandija prepoznaje rešenost Srbije da istraje u sveobuhvatnim reformama.\nMinistri su razmenili mišljenja o migrantskoj krizi, istakavši da se postignuti dogovori moraju implementirati.\nMinistar Dačić je naglasio da je neophodno da Srbija bude blagovremeno obaveštena o merama koje će pojedine zemlje EU preduzimati.\nMinistarka Plumen posebno je zahvalila za pomoć koju Srbija pruža izbeglicama, u šta se i lično uverila tokom posete SSidu, tokom koje je uručila 4.000 vreća za spavanje i četiri ambulantna vozila, kao donaciju Holandije.\nHolandska ministarka Plumen u razgovoru sa ministrom za rad, zapošljavanje, boračka i socijalna pitanja, Aleksandrom Vulinom, pohvalila je rad Vlade Srbije u rešavanju migrantske krize i odnos prema migrantima.\nKako je saopštilo resorno ministarstvo, ona je naglasila da Srbija treba da prenese svoje iskustvo i predstavi svoj rad u ovoj oblasti kao primer dobre prakse.\nVulin je zahvalio na podršci koju Kraljevina Holandija pruža Srbiji i ponovio da je najvažnije da se uspostavi zajednička praksa, saradnja i odgovor zemalja Evrope u cilju rešavanja aktuelne situacije.\nPlumen je takođe istakla da Holandija, kao zemlja koja trenutno predsedava Evropskoj uniji, podržava reforme u Srbiji koje treba da dovedu do što skorijeg otvaranja ključnih pregovaračkih poglavlja 23 i 24, dodaje se u saopštenju.\nLilijan Plumen boravi u dvodnevnoj poseti Austriji, Slovačkoj, Sloveniji i Srbiji kako bi razgovarala o migrantskoj krizi. Ona će učestvovati na sastanku Evropskog saveta krajem sledeće nedelje na kom će migrantska kriza biti jedna od ključnih tema.\n1 Đorđević i Skot: Spomenik Vudrou Vilsonu odraz prijateljstva\n2 Incident sa zastavom izazov za odnose Srbije i Hrvatske\n3 Tusk: EU najbolje obećanje za bolju budućnost građana Zapadnog Balkana\n4 Napad na novinarku Radio Beograda na Kosmetu\n5 Belgijski premijer u ponedeljak u Beogradu\n11° C 8° C 10° C 6° C 9° C 4° C\nEsdd Esss atila kako počistio ga


Svečano otvaranje novog renoviranog izložbenog salona - showroom-a u Bukureštu\nSvečano otvaranje novog renoviranog showroom-a u Bukureštu\nALUMIL je nedavno imao veliko zadovoljstvo da proslavi svečano otvaranje svog novog renoviranog salona u Bukureštu, u okviru svoje 30. godišnjice. Brojni profesionalci iz svih poslovnih sektora građevine, arhitekture, akademije i medija prisustvovali su ovom događaju i imali priliku da vide i isprobaju naše nove napredne proizvode koji uključuju inovativnu filozofiju ALUMIL-a.\nSalon u Bukureštu predstavlja kompletan i svestran izložbeni prostor koji karakteriše moderna arhitektura, minimalni dizajn i jedinstvena rješenja, sa neuporedivo visokim kvalitetom, povećanom sigurnošću, vrhunskim toplotnim karakteristikama, visokom zvučnom izolacijom i izuzetnom trajnošću.\nU kontekstu proslave, osnivač i predsednik ALUMIL grupe, g. George Milonas predstavio je razvoj ALUMIL grupe u poslednje tri decenije, naglašavajući viziju ALUMIL-a a to je poboljšanje kvaliteta života ljudi kroz poboljšanje performansi njihovih zgrada sa proizvodima najvišeg kvaliteta, tehnologije i estetike.\nNaši izložbeni saloni širom svijeta pružaju priliku profesionalcima i krajnjim korisnicima da uživo vide ALUMIL-ove inovativne arhitektonske sisteme i pomognu im da odluče o najboljem mogućem rješenju za svoje objekte.


Krizni štab na današnjoj sednici nije doneo odluku o novim merama. Nove mere su i dalje u razmatranju, a postojeće će ostati na snazi do 15. decembra, javio je RTS.\nKako javlja Tanjug, nova sednica bi trebalo da bude održana u ponedeljak.\nDanašne zasedanje je trajalo oko sat vremena, a posle sastanka nije bilo izjava za medije.\nKrizni štab za borbu protiv korona virusa zasedao je od 8 sati jutors, a prema najavama prethodnih dana, što od medicinskog dela Kriznog štaba, što od premijerke i ministra zdravlja, najavljivano da će danas biti donete nove mere.\nOne koju su se najglasnije spominjale su one mere vezane za dolazak naših ljudi iz inostranstva za praznike - obavezan PCR test, izolacija ili karantin. Takođe, trebalo je da se raspravlja i to tome da se postojeće mere, koje su oročene do 15. decembra, produže i za praznika.\n"SVE ĆE BITI POZNATO SUTRA" Kon: Nije realno planirati doček Nove godine, mere možda i RIGOROZNIJE\nBrnabić o novim merama: "Razmatramo obavezan PCR za one koji ulaze u Srbiju"\nDa će rigoroznije mere biti donete, govorili su dr Predrag Kon, dr Srđa Janković, premijerka Ana Brnabić, ministar zdravjla Zlatibor Lončar.\nSve o tome o čemu je danas na Kriznom štabu trebalo da se raspravlja i koje sve mere su najavljivane, pročitajte na ovom linku.\nEpidemija se u Srbiji ne smirijue - prema poslednjim podacima, objavljenim juče, u Srbiji je tokom 24 sata testirano 21.799 osoba, od kojih je 7.393 bilo pozitivno, a 56 preminulo. Juče smo oborili i crni rekord kada je u pitanju broj pacijenata na respiratorima, čak 323 širom Srbije.\nOŠTRE SANKCIJE ZA ONE KOJI KRŠE MERE Dr Tiodorović: Kažnjavanje da bude i krivično, a ne SAMO 150.000 DINARA\nKada su u pitanju dosadašnji crni rekordi na dnevnom nivou od početka pandemije, najviši broj pozitivnih u jednom danu bio je 7.999, najviše ljudi na respiratorima - 323, najviše je testirano 22.837 osoba u jednom danu, a preminulo - 69.\nTrenutno se nalazimo u piku trećeg talasa epidemije, koji je najgori do sada. U mnogim gradovima proglašena je vanredna situacija, na snazi su brojne mere u borbi protiv virusa korona, a trenutno je Beograd i dalje najveće žarište, dok su iza njega, ali sa daleko manjim brojem zaraženih, Novi Sad i Kragujevac.


O ofanzivi velike srpske kompanije na Albaniju odlučiće — Nemci | Vestinet.rs\nPočetna POGLEDI\tO ofanzivi velike srpske kompanije na Albaniju odlučiće — Nemci\nO ofanzivi velike srpske kompanije na Albaniju odlučiće — Nemci\nUčešće „Telekoma Srbije“ na tenderu za kupovinu „Telekoma Albanije“ je logična i dobra poslovna odluka te kompanije, slažu se sagovornici Sputnjika komentarišući vest koja je iznenadila najširu javnost.\nDo skoro se reč tender za „Telekom Srbija“ vezivala samo za prodaju te kompanije i rasprave o tome treba li privatizovati profitabilnu državnu firmu.\nStvar se obrnula. „Telekom Srbija“ je otkrio nove namere. Želi da se pozicionira kao regionalni lider u oblasti telekomunikacija i zato je dao ponudu za kupovinu drugog najvećeg operatera u Albaniji. Time bi, nesumnjivo je, to i postao, jer u vlasništvu već imaju operatere mobilne, a negde i fiksne i mobilne telefonije, i to u Republici Srpskoj, BiH, Crnoj Gori i Austriji.\nPrema pisanju albanskih medija, pored srpskog operatera, u konkurenciji su i dve bugarske kompanije: „Vivakom“ i „Globul telekom“.\nNa pitanje Sputnjika da li to znači da je tender za prodaju „Telekoma Srbije“ stavljen ad akta, ministar trgovine, telekomunikacija i turizma Rasim Ljajić odgovara da je cilj svih ovih aktivnosti i poslovnih planova „Telekoma“ usmeren ka povećanju vrednosti kompanije i naravno ostvarivanju poslovnog uspeha.\n„Danas na tržištu telekomunikacija, u žestokoj konkurenciji, mogu da opstanu samo veliki igrači. Prema tome, ukrupnjavanje i širenje biznisa i poslovanja postali su imperativ da bi kompanije mogle da opstanu na tržištu i da izdrže tu žestoku konkurenciju. Ovo je potpuno logična i rekao bih dobra poslovna odluka ’Telekoma‘“, kaže ministar telekomunikacija.\nOn napominje da je još rano za prognozu šta će od toga biti jer „Telekom“ nije sam u toj tržišnoj utakmici, ali i dodaje da to svakako govori o jasnim namerama širenja, što bi na kraju rezultiralo povećanjem vrednosti cele kompanije.\nTo bi, naravno, potvrđuje Ljajić, bilo bitno u slučaju da jednoga dana bude raspisan tender za prodaju „Telekoma Srbije“.\n„Ovo je živa stvar, sad je ’Telekom‘ usredsređen da mu poslovanje bude još uspešnije, da se širi na okolna tržišta, a da li će jednoga dana biti raspisan poziv za strateško partnerstvo sa nekim većim kompanijama, rano je u ovom trenutku govoriti“, kaže Ljajić.\nA na pitanje da li se može desiti da u slučaju prodaje „Telekoma Albanije“ politika umeša prste i da im, zbog odnosa kakvi su u regionu, primamljivije budu ponude iz Bugarske, Ljajić ukazuje na bitnu činjenicu.\n„Vlasnik ’Telekoma Albanije‘ je ’Dojče telekom‘. Prema tome, Albanija ovde nema konačnu odluku o tome. ’Dojče telekom‘ će preko grčkog operatera, koji je opet u vlasništvu ’Dojče telekoma‘, odlučivati na osnovu pristiglih ponuda“, objašnjava ministar telekomunikacija.\nOn ocenjuje i da bi kupovina „Telekoma Albanije“ od strane „Telekoma Srbije“ bila i ekonomski dobra stvar i za jednu i za drugu zemlju.\n„Posebno što bi to stvorilo jedan novi politički ambijent, jednu novu paradigmu koja je preko potrebna regionu. Ali je još rano da anticipiramo šta će se na kraju desiti“, zaključuje Ljajić za Sputnjik.\nI profesor Ekonomskog fakulteta Univerziteta u Beogradu Ljubodrag Savić smatra da je ta vest dobra, kako zbog „Telekoma“, tako i zbog toga što ona može da znači da je država odustala od prodaje te kompanije.\n„To znači da smo ipak rešili da zauzmemo neki drugi kurs. Da najbolje kompanije koje su u ovom trenutku profitabilne, čak i sa ovakvim načinom upravljanja i sa svim problemima na srpskom tržištu, ipak zadržimo u našem većinskom vlasništvu. I, štaviše, da vodimo politiku stvaranja uslova za takozvano regionalno liderstvo. I to treba pozdraviti, ako je to tako“, kaže Savić i ističe da želi da veruje da jeste.\nOn podseća da je „Telekom“ nedavno bio ponuđen na prodaju i da je najjači argument za to bio da on ne može da izdrži konkurenciju, a da sada vidimo da se dobro prilagodio novonastalim uslovima. Čak je i broj mobilnih korisnika povećan na deset miliona, a godišnja dobit je oko 120 miliona evra, koja bi, kako smatra, bilo i veća da se upravlja efikasnije.\n„U svakom slučaju, te vesti su jako dobre zbog činjenica da se nešto u Srbiji menja, da se od kursa — privatizacija po svaku cenu — ide ka strategiji širenja na regionalnom nivou. I što je posebno važno, to se dešava u kompanijama koje angažuju visoke tehnologije i pripadaju uskom krugu onih u kojima su tehnološki prodori najveći“, napominje profesor Ekonomike industrije.\nOn ukazuje da kupovinom „Telekoma Albanije“ nećemo kupiti neko bog zna kakvo tržište. Ali sama činjenica da, osim toga što smo prisutni u Republici Srpskoj, odnosno celoj Bosni i Hercegovini, Crnoj Gori i Austriji, izlazimo i na peto tržište govori sama za sebe. To je nešto što treba pozdraviti, jer znači da posle godina razmišljanja kako ćemo da sačuvamo kompanije da ne propadaju, sada idemo na jedan ofanzivan pristup, ističe Savić.\nOn posebno važnim smatra to što bi se uspostavila komunikacija sa Albanijom koja se po pitanju Kosova i Metohije nalazi na suprotnoj strani u odnosu na Srbiju.\n„Dobro je da se stvara prostor za ekonomsku saradnju. Jer kada ta ekonomska saradnja bude masovnija, onda će se malo drugačije gledati i na sva druga pitanja. Mislim pri tome i na zarobljenu srpsku imovinu, a srpski ’Telekom‘ je na Kosovu vrlo prisutan i vidim tu neki tračak nade da može da počne da se razgovara na drugačiji način i o tom pitanju“, ističe za Sputnjik profesor Ekonomskog fakulteta.\nČITAVI GRADOVI BEZ STRUJE SRUČILO SE NEBO NA ZEMLJU! POTOP U ALBANIJI!\nBAČEN SUZAVAC, POLICIJA KORISTILA VODENE TOPOVE! – VIDEO\nAlbanija instalirala „lokid Martinov“ 3D radar, kojim će da nadgleda, Kosovo i Metohiju i centralnu Srbiju!\nAlbanijaDojče TelekomLjubodrag SavićoperaterponudaTelekom Srbijatender\nNAJEZDA: Prestonica Francuske Pariz preplavljena je pacovima!\nŠta bi se desilo da je Srbija 1915. godine PRIHVATILA ovu ponudu velikih sila?


Dačić da pokaže da je Srbija dobra za ulaganje | PC Press\nDačić da pokaže da je Srbija dobra za ulaganje\n10. maj 2013. 15. mart 2017. Jovana Milićević\nKako smo pisali juče, premijer Srbije, Ivica Dačić, od danas je u višednevnoj poseti SAD-u. Poseta traje do 16. maja, a Dačić će se najpre videti sa rukovodiocima kompanije Microsoft, sa kojima će biti potpisan centralni ugovor o licenciranju i servisiranju računarskog softvera koji će koristiti državna administracija u Srbiji.\nNakon toga, Dačić će posetiti i Silicijumsku dolinu, odnosno najveće svetske IT kompanije.\nZa Srbiju bi ove posete trebalo da znače šansu za ulaganje.Prema rečima predsednika Poslovnog saveta SAD – Srbija, Džona Sejlora, Srbija mora da se otvori i da pokaže američkoj poslovnoj zajednici da postoje dobre poslovne mogućnosti za ulaganje.\nSejlor je rekao da će srpska delegacija u prvom delu posete boraviti u Sijetlu, gde će potpisati ugovor sa Microsoftom, odakle odlazi u Silicijumsku dolinu, da bi na kraju posete otišao u Vašington, gde će razgovarati sa članovima Kongresa, predstavnicima Stejt departmenta, američke Agencije za trgovinu i razvoj i drugih vladinih agencijam prenosi agencija Tanjug.\nPredstavnici srpskih kompanija moraju na praktičnom planu da pokažu zainteresovanost, angažovanost i upornost u odnosima sa ovdašnjim firmama, što će po mom mišljenju, neminovno doneti rezultate”, zaključio je Sejlor.\nTagovi: Dačić, SAD\n← Međunarodna svemirska stanica prelazi na Linux\nSAD: Hakeri ukrali 45 miliona dolara →


Vesti online / Svet / / Druženja i u matici\nDruženja i u matici\nNedavno je u prostorijama Srpske pravoslavne crkvene opštine Uspenje Presvete Bogorodice u Švamendingenu (Cirih) održana redovna godišnja skupština Srpskog penzionerskog kluba Cirih kojoj je prisustvovalo tridesetak članova ovog veoma cenjenog kluba u Švajcarskoj.\nJubilarna godina: Skupština penzionerskog kluba u Cirihu\nNije poznato da li u srpskoj dijaspori u Zapadnoj Evropi ima još neki penzionerski klub, pa tim više ovaj u Cirihu zaslužuje dužnu pažnju i respekt, ne samo zbog uspešnog rada, nego i zbog toga što traje više od jedne decenije. Klub je osnovan 2007. i od tada je njegov predsednik Dragan Zdravković, a sekretar Milomir - Mile Ilić, dva veoma uvažena i popularna volontera koji kao mladići, iako je prvi prevalio 80, a drugi se bliži toj godini, svakodnevno prilježno rade u klubu.\nU program za iduću godinu evidentirani su predlozi Milke Kajganić o održavanju promocija novih knjiga članova Udruženja srpskih pisaca i saradnja sa gradom Cirihom u oblasti socijalne politike i predlog Živka Markovića da se prihvati odlazak na Sportske igre u Vrnjačku Banju 2018, koje organizuje jedan beogradski penzionerski klub.\nČlanovi se redovno druže i prave izlete, u maju u Švajcarskoj, a leti u Srbiji. Banje, manastiri, Kopaonik, Lepenski vir, samo su neka od mnogih mesta koja su posetili u Srbiji od osnivanja.\n- Klub je u februaru 2017. proslavio deset godina rada. Slavlje su ulepšali najmlađi folkloraši KUD-a Sloga iz Ciriha, a proslavi je prisustvovao i protoprezviter dr Miroslav Simjonović, nastojatelj Svetouspenskog hrama, čije prostorije penzioneri besplatno koriste od 2015. - podsetio je mr Živko Marković.\nPosle radnog dela organizovan je svečani ručak, na kome su prisutni nastavili da se druže. U ovu atmosferu lepo se uklopio i prijateljski gest Marka Đalovića, koji je uradio vlastite simbolične darove kao znamen zajedničkog druženja i podelio najaktivnijim članovima kluba.\nOn je naveo da je klub organizovao i brojna predavanja.


Specijalni tužilac za ratne zločine na Kosovu - Društvo - Dnevni list Danas\nPočetna » Društvo » Specijalni tužilac za ratne zločine na Kosovu\nGlavni tužilac Specijalnog tužilaštva za ratne zločine na Kosovu u Hagu Džek Smit nalazi se u prvoj poseti Kosovu, gde će se sastati sa čelnicima međunarodnih organizacija i stranih predstavništva, kao i sa ministrom pravde Kosova Abeljardom Tahirijem, navodi se u saopštenju Tužilaštva.\n1Piše: FoNet 30. oktobra 2018. 12.21\nAmerički tužilac Smit je imenovan na funkciju Specijalizovanog tužioca u maju ove godine, pošto je bivšem tužiocu Dejvidu Švendimanu istekao mandat, a stupio je na dužnost u septembru.\nSpecijalni sud za ratne zločine na Kosovu, sa sedištem u Hagu, bavi se istragom navodnih zločina pripadnika Oslobodilačke vojske Kosova (OVK) nad nealbanskim stanovništvom od 1998. do 2000. godine, stoji u saopštenju. Prvobitnu istragu, pre osnivanja suda, sproveo je američki tužilac Klint Viliamson, koji je u julu 2014. saopštio da je došao do neospornih dokaza za podizanje optužnice za zločine protiv pojedinih bivših rukovodilaca OVK, ali da nije bilo dokaza o trgovini organima, preneo je RSE.\nSpecijalni sud za ratne zločine deo je sudskog sistema Kosova. Formiran je na osnovu Ustavnog amandmana i Zakona koje je usvojila Skupština Kosova radi suđenja ma osnovu navoda iz izveštaja Saveta Evrope iz 2011. godine koja obuhvataju teška kršenja međunarodnog prava. Do sada nije podignuta ni jedna optužnica.\nhag, kosovo, ratni zlocini, specijalni zuzilacPriština\n30. oktobra 2018. u 12.46\nKako god da se zove covek, koju god uniformu da je nosio, mora odgovarati pred specijalnim sudom za ratni zlocin!!!


Čelnici zdravstvenih ustanova o trenutnoj situaciji u srednjem Banatu\nPovodom aktuelne situacije u vezi sa proglašenjem vanrednog stanja na teritoriji Republike Srbije zbog korona virusa, načelnica Srednjobanatskog upravnog okruga Snežana Vučurević održala je danas sednicu Okružnog štaba za vanredne situacije.\nO trenutnoj situaciji na području srednjeg Banata izveštaj su podneli dr Zdravko Ždrale, direktor Zavoda za javno zdravlje Zrenjanin, i dr Danijela Rackov, načelnica Urgentnog centra Opšte bolnice Zrenjanin.\nPročitajte još: Volonteri od danas na terenu, pružaju pomoć starijim sugrađanima (Foto)\nOni su potvrdili da je situacija pod kontrolom i da se preduzimaju sve neophodne preventivne mere uz konstantno praćenje situacije. Građanima je omogućeno da preko kol-centra Zavoda za javno zdravlje Zrenjanin dobiju sve potrebne informacije od dežurnih epidemiologa. Brojevi telefona su 069/210-11-02 i 069/310-11-02.\nMinistarstvo zdravlja je saopštilo večeras da je u Republici Srbiji, do 18 časova, registrovano ukupno 57 potvrđenih slučajeva COVID 19.\nTagovikorona virus Okružni štab za vanredne situacije Snežana Vučurević Urgentni centar Zavod za javno zdravlje Zrenjanin\nOvako večeras izgleda grad nakon proglašenog vanrednog stanja (Foto)\nKompanija “PerSu” uvela dodatne mere predostrožnosti i zaštite od virusa


Savićević posjetio još četiri opštine na sjeveru Crne Gore – Reprezentacija.me\n0 46 4 minuta čitanja\n– Želim da se zahvalim predsjedniku i kompletnom Fudbalskom savezu na podršci koju nam pružaju svih ovih godina. Zajednički napori koje smo uložili u vremenu za nama učinili su da svakodnevno u Rožajama veliki broj mališana sa osmjehom trenira fudbal na našim terenima. Upravo to nas čini ponosnima i daje elan da nastavimo sa odgovornim i predanim radom i rukovodstvo Ibra će nastaviti da radi za dobrobit fudbala u našem gradu i državi Crnoj Gori. Apsolutno smo sigurni da ćemo u tim naporima i nastojanjima imati nesebičnu pomoć Fudbalskog saveza, makar na nivou na kojem je bila u prethodnom periodu. Imajući u vidu dobru dosadašnju saradnju Fudbalski klub Ibar će i ovog puta, kao i ranije, biti na strani Dejana Savićevića na izborima za predsjednika Saveza, rekao je član Upravnog odbora FK „Ibar“ Irfan Husović uz naglasak da će klub iz Rožaja na izborima za predsjednika Udruženja klubova FSCG – Sjever podržati Vojislava Došljaka.\n– Igrama tokom prethodne sezone Jezero je zaslužilo šansu da učestvuje u elitnom rangu crnogorskog fudbala, da se nadmeće sa najboljim ekipama u zemlji i trudićemo se da u tom društvu ostanemo što duže. Vjerujem da smo načinom na koji predstavljamo klub i grad u Prvoj ligi Crne Gore, prije svega igrama protiv svih rivala, pokazali da je Jezeru mjesto u elitnom takmičenju. U cilju ispunjenja ambicija kluba u narednom periodu uložićemo maksimalne napore u rad sa mlađim selekcijama kako bismo u budućnosti imali što više prvotimaca koji su ponikli u našem klubu. Preduslov tome je stvaranje što boljih uslova za odvijanje trenažnog procesa u čemu će nam, uvjereni smo u to, Fudbalski savez nesebično pomoći. Fudbalski savez i predsjednik Savićević će imati našu podršku u daljem radu i prije svega na narednim izborima na nacionalnom nivou, dok ćemo na izborima u Udruženju klubova FSCG – Sjever podržati Vojislava Došljaka, rekao je direktor kluba Ervin Tošić.\n– Izuzetno me raduje interesovanje Fudbalskog saveza Crne Gore i predsjednika Savićevića o aktuelnoj situaciji po pitanju fudbala u Gusinju. Vjerujemo da ćemo u narednom periodu uspjeti da realizujemo ideju izgradnje novog stadiona u Gusinju i očekujemo značajnu podršku Fudbalskog saveza Crne Gore u zatvaranju finansijske strukture neophone za finalizaciju ovog projekta. Lokalna samouprava u Gusijnju će uložiti maksimalne napore u realizaciju svih projekata posvećenih unaprijeđenju ambijenta za bavljenje sportom a pogotovo fudbalom, rekla je predjednica Opštine Anela Čekić.\n– Velika nam je čast što smo danas na našem stadionu ugostili predsjednika Savićevića i iznijeli ideje koje imamo za razvoj kluba i privlačenja djece da se bave fudbalom u našoj opštini. Petnjica, naši fudbaleri ali i svi stanovnici opštine cijene sve što je Fudbalski savez Crne Gore uradio do sada za naš klub i mi ćemo se truditi da uzvratimo maksimalno odgovornim odnosom prema fudbalu u našem kraju. Svi u klubu čvrsto vjerujemo da će Fudbalski savez, na čelu sa Dejanom Savićevićem nastaviti da radi na unaprijeđenju fudbala u našoj zemlji, rekao je Muratović i dodao da će FK „Petnjica“ podržati Vojislava Došljaka na predstojećim izborima za predsjednika Udruženja klubova FSCG – Sjever.


EU daje 3,2 milijarde evra za razvoj proizvodnje baterija za vozila\nZa ovaj znak ništa nije nemoguće\nViše nema lečenja kod kuće, svi zaraženi moraju u bolnice\nNa brzaka: 18 jela s mlevenim mesom iz zamrzivača\nPogledajte sreću pacijenata u Italiji dok ih izvode sa intezivne nege (video)\nPosni krompir kakav još niste probali!\nOvu naviku mnogi imaju, a izaziva – STRES\nDve evropske zemlje nova žarišta, u svetu obolelo više od 1,3 miliona ljudi…\nDončić oduševio plesom uz veliki srpski hit koji je posvađao dve države (video)\nRođaci virusa korona prate čoveka već 10.000 godina?\nOčaj u Britaniji: Lekari od starijih tražili da se odreknu respiratora u slučaju zaraze\nBritanski mediji: Čudan razvoj dogadaja ili zataškavanje istine o Borisu Džonsonu\nDanas su Blagovesti (video)\nPreporuke SZO za roditelje: Kako provesti vreme s decom u izolaciji\nBeta 9. decembra 2019. 17:15\nOgromnu pomoć od 3,2 milijarde evra radi razvoja evropske industrije električnih vozila, Brisel je danas odobrio za uspostavljanje saradnje u proizvodnji baterija.\nBiće primenjen modele multinacionalnog učešća u firmi za proizviodnju aviona „Erbas“, čime bi u borbi za čistiji transport EU trebalo da postane konkurencija proizvodjačima baterija iz Azije.\nEvropska komisija je danas odobrila isplatu novca konzorcijumu od 17 kompanija u sedam država članica, uključujući Nemačku i Francusku.\nTa pomoć mora da privuče „dodatnih pet milijardi evra privatnih investicija“, što će Evropljanima, nada se Brisel, omogućiti da se suoče s kineskim proizvođačima baterija koji su odmakli u tom sektoru.\nBrisel je odobrio Nemačkoj da uloži 1,25 milijardi evra, Francuskoj 960 miliona, Italiji 570 miliona, Poljskoj 240 miliona, Belgiji 80 miliona, Švedskoj 50 miliona i Finskoj 30 miliona evra.\nTaj „važan projekat od zajedničkog evropskog interesa“ (PIIEC) imaće 17 direktnih učesnika iz raznih sektora, medju kojima proizvođač automobila BMW i hemijske industrije BASF i Solvai – iz Belgije, kao i mala i srednja preduzeća.\nTe kompanije će „tesno sarađivati međusobno i s više od 70 spoljnih partnera“ i s „javnim istraživačkim organizacijama iz cele Evrope“, navodi se u saopštenju iz Brisela.\nDanas „odobrena pomoć obezbediće da ovaj važan projekat napreduje bez konkurencije“ medju učesnicima, već uz njihovu saradnju, rekla je komesarka EU za konkurenciju Margret Vestager.\nCilj projekta koji traje do 2031. godine, je razviti litijum-jonske baterije „koje imaju duži vek“, „brže se pune“ i „bezbednije su i ekološki prihvatljivije“ od baterija za vozila koje su sada na tržištu.\n„Očekuje se da će potražnja za baterijama vrlo brzo rasti u narednim godinama“, smatra Komisija.\nMeđutim, automobilski sektor odavno upozorava na zakašnjenje evropskih zemalja u sektoru razvoja i proizvodnje baterija, posebno u odnosu na Kinu.\nPo Komisiji, „znatni tehnološki i finansijski rizici“ koji prate ovaj novi veliki projekat, opravdavaju odobravanje javne pomoći.\nAli, „znatan deo dodatnog profita koji će učesnici ostvariti, biće podeljen poreskim obveznicima kroz mehanizam povraćaja“, kaže ona.\nTo znači da ako projekti „ostvare dodatni neto prihod iznad projekcija, kompanije će odgovarajućim zemljama članicama vratiti deo novca prikupljenog od poreskih obveznika“.\nNemački ministar ekonomije Peter Altmajer je u izjavi pozdravio ovaj „veliki uspeh“.\n„Čitav lanac proizvodnje lanca baterija može se rasporediti na evropskom tlu i na taj način održati snažnu industrijsku proizvodnju u Evropi“, poručio je francuski ministar ekonomije Bruno Le Mer.\nOvaj projekat „doprineće postizanju cilja Evropske unije da do 2050. godine postane prvi ugljenično neutralan kontinent“, dodao je on.\nBrisel takođe naglašava da projekat ima za cilj „poboljšanje ekološke održivosti“ proizvodnje, smanjenjem njenog „ugljeničnog otiska“ i količine otpada, kao i razvijanjem postupka demontaže baterija i njihovog recikliranja.\nBorba protiv globalnog zagrijavanja jedan je od prioriteta Komisije koja u sredu treba da predstavi svoje prve korake na tom polju.\n„Litijum-jonske ćelije“ su neophodne za punjive baterije za električna vozila, ali malo je proizvođača vozila koji se i sami bave proizvodnjom baterija jer ona zahteva velika ulaganja za i dalje malu količinu finalnih proizvoda – baterija. Mnogi proizvođači vozila zato ostaju pri tome da biraju među nekoliko specijalizovanih dobavljača baterija s kojima saradjuju, posebno jer se tehnologija brzo razvija.\nSada samo jedan odsto svetske proizvodnje „litijum-jonskih ćelija“ potiče iz Evropske unije, dok bi vrednost svetskog tržišta baterija za automobile mogla 2027. godine dostići 45 milijardi evra, od čega 20 do 30 odsto u Evropi, smatra konsultantska agencija BCG.\nImamo li razlog za strah: Mašine će uskoro moći da nam…\nI vama se baterija smartfona brzo prazni?…\nNova posada Medjunarodne svemirske stanice stigla u Zvezdani…\nProverite da li vam internet kompanija namerno usporava…


PCVesti - Novogodišnje poruke u Vip mreži\nNovogodišnje poruke u Vip mreži\nby newsmasteron 07.01.2013\nDeo prihoda od novogodišnjih i božićnih SMS poruka namenjen je za akciju otkrivanja i kontrole astme kod dece širom Srbije.\nBeograd, 2. januar 2013. – Ukupno 51.061.161 SMS i MMS poruka razmenjeno je kroz mrežu najmlađeg operatera u Srbiji poslednjeg dana decembra 2011. godine i prvog dana januara.\nU novogodišnjoj noći, od 20 časova 31. decembra do 8 časova ujutru 1. januara razmenjeno je 14.139.756 SMS i MMS poruka. Samo u periodu najintenzivnijeg saobraćaja, od ponoći do dva sata ujutru, kroz Vip mrežu prošlo je 5.831.771 poruka.\nVip će novac namenjen kupovini novogodišnjih poklona za svoje poslovne partnere i zaposlene, kao i deo prihoda od SMS poruka koje korisnici šalju tokom novogodišnje noći i božićnih praznika donirati Društvu za prava dece sa astmom „Dašak“. Sredstva u iznosu od 2 miliona dinara namenjena su kupovini najmodernijeg spirometra, aparata za proveru plućne funkcije, kao i za rano dijagnostikovanje astme kod dece u više gradova Srbije.\nOd 1. decembra 2006. Vip, član Telekom Austrija Grupe, obezbedio je licencu za GSM 900/1800 i UMTS mreže. Vip mobile nudi pun portfolio mobilnih usluga za pripejd, postpejd i biznis korisnike, a na domaće tržište prvi je uveo BlackBerry® iz Vodafona. Vip je najveća grinfild investicija u Srbiji do sada, sa uloženih 730.8 miliona evra. Na kraju septembra 2012. godine, Vip je imao više od 1.8 miliona aktivnih korisnika i zapošljavao više od 900 stručnjaka i menadžera. Vip je ekskluzivni strateški partner Vodafona u Srbiji. Više informacija na www.vipmobile.rs.


Sančez hoće više para od Arsenala! | BN\nSančez hoće više para od Arsenala!\nBez dogovora oko novog ugovora između Tobdžija i Čeilanca...\nFudbal 17.12.2016 | 16:30\nEvo i svežih vesti oko Aleksisa Sančeza, koji već neko vreme pokušava da se dogovori sa Arsenalom oko novog ugovora. Za sada u pregovorima preovladava status kvo, a aktuelni sporazum Čileanca i londonskog tima ističe u junu 2018. godine.\nU današnjim izdanjima Mirora i Dejli Mejla pojavila se priča da su Tobdžije povećale ponudu, ali da za sada ni to nije dovoljno da "blindiraju" jednog od najboljih napadača.\n„Arsenal je ponudio Aleksisu godišnju platu od 11.000.000 evra, ali je to opet bilo nedovoljno da se ispune zahtevi Čileanca koji želi više novca. Početna ponuda Tobdžija bila je da mu isplaćuju 215.000 evra nedeljno, što je značajno povećanje u odnosu na dosadašnjih 155.000 evra koliko zarađuje. Međutim, problem je što Sančez traži da ima minimalnu platu od 300.000 evra nedeljno“, piše Dejli Mejl.\nS druge strane, tabloid San piše o primamljivoj ponudi iz Kine, od čak 600.000 evra nedeljno (29.000.000 evra godišnje), ali i napominje da je transfer teško realizovati jer je Aleksis Sančez jedan od najboljih napadača na svetu u ovom trenutku.


DPS i njeni lideri i dalje užvaju podršku građana Crne Gore\nIstraživanje monitoring organizacije CEDEM , pokazuje da vladajuća Demokrtska partija socijalista (DPS) ima ubjedljivo najveći rejting odnosno podršku građana od 46,1 odsto.Zatim slijede Socijlistička narodna pratija NP (17.9), Nova srpska demokrtija (8.2), potom Socijaldemokratska partija (7.9), Pokret za promjene (7.6) i Bošnjačaka stranka (2.6).\nPredsjednik Crne Gore Filip Vujanović najpopularniji je političar u zemlji sa prosječnom ocjenom 3.32, pokazalo je posljednje istraživanje CEDEM-a, koje je sprovedeno sredinom septembra u 16 crnogorskih gradova.\nSa ocjenom 3,25, na drugoj poziciji po popularnosti, našao se premijer Igor Lukšić sa, kako je istakao Bešić, izraženom razlikom u odnosu na njegovog prethodnika Mila Đukanovića, koji ima prosječnu ocjenu 2,9. Četvrti po popularnosti je Miomir Mugoša gradonačelnik Podgorice, pa tek onda opozicioni lider Srđan Milić lider Socijalističke narodne partije.\nIstraživanje je pokazalo da više građana, odnosno 45,2 odsto, smatra da se Crna Gora kreće u pravom pravcu, dok 22,7 veruje da je na pogrešnom putu.\nVećina građana smatra da će Crna Gora dobiti datum pregovora o pristupanju u punopravno članstvo EU, kao i da treba da bude deo Unije.\nS druge strane, većina crnogorskih građana - 40 odsto, protiv je ulaska u NATO, dok 31 odsto smatra da Crna Gora treba da bude deo Severnoatlanske alijanse.


Mondo\t27.04.2018 11:13\n"Mi ne želimo da se u ovom smeru razvijaju odnosi sa Hrvatskom", istakao je Dačić.\n"Oni su izašli iz svih oblika i normi diplomatskog ophođenja jer su tu notu poslali na telefaks i mejl našoj ambasadi, što je inače neuoobicajen slučaj u diplomatiji, pa smo mi odgovorili na isti način. Ako žele da se na ovaj paradoksalan način razvijaju naši odnosi, mi smo spremni da reagujemo na recipročan način na svaku dalju meru", rekao je Dačić gostujući u dnevniku RTS-a.ačić je kazao da ako Hrvatska odluči da povuče svog ambasadora iz Srbije, Srbija će odgovoriti recipročnim merama, ali i naglasio da misli da "nema nikakvog razloga za tako nešto".\n"Ali kad je u pitanju ministar Vulin, mi moramo da zaštitimo naše dostojanstvo", poručio je Dačić.\n"Nijedna zemlja nema razumevanja za ovakve odnose i Hrvatska ne može da računa ni na čiju podršku", objašnjava Dačić.\n"Mi ne možemo da očekujemo da EU reaguje protiv Hrvatske. Bojim se da je neizlečiva bolest kada se govori o srpskim problemima", konstatovao je Dačić.\n"EU je zainteresovana da ovaj region bude deo evropskih integracija i to bi bio njihov najveći uspeh", zaključio je Dačić.


Zubari naplaćuju pet miliona evra od države - Društvo - Dnevni list Danas\nPočetna » Društvo » Zubari naplaćuju pet miliona evra od države\nK. Živanović, B. Karović13.03.2012. 19:08\nBudžet Srbije bi uskoro mogao biti umanjen za pet miliona evra, koliko država duguje stomatolozima na ime nadoknade za neisplaćeni deo zarada u proteklih nekoliko godina.\n– Ne postoji standardna cena stomatoloških usluga u državnim ustanovama, niti jedinstven način obračuna zarada za stomatologe. Kolege iz domova zdravlja koje su oštećene neustavnim pravilnicima za obračun i isplatu zarada, imaju pravni osnov za potraživanje nadoknade zbog umanjenih plata proteklih godina – ukazuje Kardašević. On dodaje da je odluka Ustavnog suda Srbije osnov za potraživanja prema poslodavcima, domovima zdravlja i Ministarstvu zdravlja. Prema njegovim rečima, nekim stomatolozima se duguje i do 7.000 evra.\n– Domovi zdravlja su donosili pravilnike na osnovu nestručnog uputstva Ministarstva zdravlja iz maja 2006, tako da je odluka USS važna za sve stomatologe, sestre i tehničare iz državnog sektora, koji su oštećeni za umanjenu platu, to jest razliku koja im je nezakonito odbijana od plata u periodu važenja neustavnih pravilnika – ukazuje Karađinović. On dodaje da je spornim pravilnicima „oštećeno“ oko 700 stomatologa i blizu 1.200 sestara i tehničara, za sumu od oko pet miliona evra.\n– Neke kolege iz Novog Sada su već počele da dobijaju obeštećenje preko suda. Oko 3.000 evra za nezakonito smanjenu platu, isto toliko na ime zateznih kamata i oko 2.000 evra zbog sudskih troškova. Sestre i tehničari, s obzirom na niže plate, mogu potraživati manje iznose – naglašava Karađinović. On dodaje da će stomatolozi iz Niša i Leskovca uskoro tražiti nadoknadu za zakinute plate, a da bi najbolje rešenje za Ministarstvo zdravlja bilo vansudsko poravnanje, „jer onda bar neće biti sudskih troškova za budžet“.\n– U pitanju su domovi zdravlja čiji je osnivač lokalna samouprava. Takođe, reč je o zdravstvenim radnicima koji su zapošljavani van ugovorenog broja RFZO, tako da te ustanove moraju da nađu model ugovaranja, a samim tim i isplate tim radnicima – kažu u Ministarstvu zdravlja.


RTCG - Radio Televizija Crne Gore - Nacionalni javni servis :: Fudbal :: Eliot preuzeo upravljanje nad Milanom\nKINEZI OTIŠLI 11. 07. 2018. 14:30 >> 14:21 0\nEliot preuzeo upravljanje nad Milanom\nAmerička investiciona korporacija Eliot menadžment (Elliott Management) obećala je danas da će uložiti 50 miliona eura u fond Milana, nakon što je preuzela upravljanjem nad tim italijanskim fudbalskim klubom.\nU saopštenju se navodi da je bivši vlasnik Milana Li Jonghong do petka nije ispunio obavezu da isplati dio dugovanja na osnovu pozajmice od 300 miliona eura, koji je dugovao američkoj korporaciji.\nOčekuje se da američka investiciona korporacija proda klub, ali se u saopštenju dodaje da će Eliot menadžment investirati 50 miliona eura kako bi se "klub finansijski stabilizovao".\nMilan je prethodne sezone završio na šestom mjestu Serije A i izborio je plasman u Ligu Evrope, ali ga je Evropska fudbalska unija (UEFA) suspendovala na godinu dana iz svojih takmičenja zbog kršenja finansijskog fer-pleja.\nIvan Gazidis novi izvršni direktor Milana\nGazidis napustio Arsenal, prelazi u Milan


Projekat „Zelena ostrva“: Pravilno upravljanje otpadom | Opština Berane\nProjekat „Zelena ostrva“: Pravilno upravljanje otpadom\nDvodnevni trening u okviru projekta „Zelena ostrva“ za zaposlene u javnim institucijama i aktiviste koji se bave zaštitom životne sredine iz Crne Gore i Albanije održan je 21. i 22. februara u Beranama.\nProjekat „Zelena ostrva“ ima za cilj unapređenje sistema upravljanja otpadom, smanjenje zagađenja i jačanje kapaciteta javnih institucija za pravilno prikupljanje otpada u opštinama Berane i Malesi e Madhe.\nNa treningu učestvovali su predstavnici institucija iz Crne Gore i Albanije (predstavnici opština, komunalnih preduzeća i komunalnih policija), kao i predstavnici nevladinog sektora koji se bave zaštitom životne sredine. Fokus treninga bio je na problemu upravljanja otpadom u prekograničnoj oblasti, a okupio je oko 50 učesnika. Ovo je trening, koji se nadovezuje na prvi koji je održan u Skadru u decembru prošle godine.\nOvaj projekat sprovodi opština Berane u saradnji sa partnerima: opština Malesi e Madhe i organizacije VIS Albanija i Karitas Crne Gore. Projekat finansira Evropska unija u okviru IPA prekograničnog programa između Crne Gore i Albanije 2014-2020.\nVrijednost projekta je oko pola miliona evra i realizuje se 30 mjeseci.


SSP Bor: Topionica ponovo truje Borane – Otvoreno\nPočetna Vesti SSP Bor: Topionica ponovo truje Borane\npetak, 6. novembra 2020 : 11:25\nSSP Bor: Topionica ponovo truje Borane\nOvih dana je, nakon remonta, Topionica ponovo počela sa radom, a toga su Borani postali svesni tako što su ponovo dobili prekoračenje zakonom dozvoljenih graničnih vrednosti koncentracije štetnih materija u vazduhu.\nGradske, kao i republičke vlasti, su u septembru, a da bi primirili bes građana, navodile ka tome da je rad u Topionici zaustavljen zbog zagađenja, zbog reakcija državnih institucija, kao i zbog krivične prijave gradonačelnika Bora. Tada smo, što je sada i dokazano, tvrdili da rad nije zaustavljen iz tih razloga već zbog tehničkih problema i zbog redovnog godišnjeg remonta.\nI gradska i republička vlast su dokazale, u Ugovoru o strateškom partnerstvu, a onda i neradom institucija, da im je zdravlje Borana, kao i poštovanje zakona, mnogo manje bitno od profita stranog investitora, od svoje lične koristi, kao i od političke podrške koju time mogu da dobiju. Imajući uvid u komunikaciju unutar kompanije Zijin Copper, možemo tvrditi da ovih dana sve to ponovo dokazuju.\nNaime, kineski menadzment tvrdi da je predlog Zijin Mining grupe bio da se proizvodnja u Topionici u potpunosti zaustavi, da se uradi kompletna rekonstrukcija i izgradnja, a da u toku tog procesa radnici budu raspoređeni na druga radna mesta u kompaniji. Takođe tvrde da je Vlada RS odbila taj predlog i da je insistirala na ponovnom pokretanju proizvodnje, uz uslov da se održi kvalitet vazduha iz 2018. godine.\nKoliko je, ako uzmemo u obzir tehnologiju koja, uprkos obećanjima iz 2014. godine, ipak ne podržava ovaj nivo proizvodnje, to realno neostvariv uslov, dokazao je i direktor kompanije Zijin Copper na nedavnom sastanku sa upravnicima. On je vrlo pametno, pre ponovnog pokretanja proizvodnje, zatražio od Bobana Todorovića i Jovice Radisavljevića garancije da se uslov o kvalitetu vazduha koji postavlja Vlada RS može ispuniti ukoliko se pokrene proizvodnja i obojica su dali garancije.\nOvaj slučaj, kao i više prethodnih pokazuje da odgovornost nije samo na stranom investitoru nego i na onima koji mu dozvoljavaju da krši zakon, a praktično ga i usmeravaju ka tome.\nNadamo se da će prekoračenja zabeležena ovih dana ostati usamljen slučaj i da će pomenuti opravdati svoje garancije, ali i dalje ćemo insistirati i pozivati na odgovornost sve državne institucije u kojima politički, a ne stručno odabran kadar radi na štetu građana Srbije.\nNapominjemo i da smo pre mesec dana tražili, kao informaciju od javnog značaja, od ministarstva rudarstva i energetike hemijski sastav koncentrata korišćenog u kompaniji Zijin Copper u toku 2019. godine, a da odgovor još uvek nismo dobili, iako je zakonski rok za odgovor bio 15 dana.\nTakođe napominjemo i da još uvek nemamo nikakve povratne informacije iz Tužilaštva kome smo novembra 2019. godine podneli krivičnu prijavu protiv direktora kompanije Zijin Copper, gradonačelnika Bora i ministra Gorana Trivana, a po Zakonu o zaštiti vazduha i po Zakonu o zaštiti životne sredine.


Četiri Palestinca ubijena u zračnim napadima u pojasu Gaze - Klix.ba\nSvijet Četiri Palestinca ubijena u zračnim napadima u pojasu Gaze\nČetiri Palestinca ubijena u zračnim napadima u pojasu Gaze\n4.11.2007. u 16:23\nČetiri Palestinca su ubijena u nedjelju ujutro u napadima izraelskog zrakoplovstva na sjeveru Pojasa Gaze, saopćili su palesinski bolnički izvori.\nTri Palestinca, civila, koji su radili u sektoru Jabaliye, ubijeni su dok su se nalazili blizu kontejnera, koji su koristili za garderober a u koji su držali svoje stvari, saopćili su isti izvori.\nU drugom zračnom napadu u istom sektoru, aktivista Islamskog džihada Bassem Khadura je poginuo dok je drugi pripadnik te radikalne grupe teško povrijeđen nakon trećeg zračnog napada, saopćili su isti izvori.\nIzraelski vojni glasnogovornik je precizirao da je izraelsko zrakoplovstvo pokrenulo dva napada na grupu Palestinaca, odgovornih za ispaljivanje tri rakete koje su eksplodirale na jugu Izraela, bez žrtava i šteta.\nUred palestinskog predsjednika je osudilo "ove zločine", koji ugrožavaju pregovore, koji su u toku o međunarodnom mirovnom sastanku, koji se očekuje do kraja godine u Annapolisu, u trenutku dok američka državna tajnica Condoleezza Rice obavlja svoju osmu misiju po regionu.\nGlasnogovornik palestinskog predsjednika Nabil Abu Rudeina je apelirao na Riceovu da "utiče da se prekine s takvim ubijanjem te da spriječi da se sastanak u Annapolisu pretvori u ciklus nasilja i agresije".


Kraj krvavih sukoba ili početak građanskog rata? – SveVesti.net\nKraj krvavih sukoba ili početak građanskog rata?\nKraj krvavih sukoba ili početak građanskog rata? – JMU Radio-televizija Vojvodine\nSjedinjene Američke Države prvog maja će početi konačno povlačenje svojih trupa iz Avganistana, izjavio je američki predsednik Džo Bajden. Prema sporazumu sa talibanima, koji je administracija bivšeg predsednika Donalda Trampa postigla prošle godine, SAD su se obavezale da će u fazama povlačiti svoju vojsku iz Avganistana. Trenutno je u toj zemlji raspoređeno još oko 2.500 američkih vojnika.\nU Avganistanu je poginulo 150 hiljada civila i vojnika. Najavu američkog predsednika Džoa Bajdena da će se američke snage i saveznici početi povlačiti iz Avganistana 1. maja, posle dvadeset godina misije, a proces će biti završen do 11. septembra ove godine, kada se obeležava 20 godina od najsmrtonosnijeg terorističkog napada na Ameriku, analitičari vide i kao činjenicu da ta zemlja ostaje u prahu i pepelu, u pravom haosu iz kojeg će se, kako tvrde analitičari, zasigurno iznedriti krvavi građanski rat. Jer, osim talibana, avganistansko društvo podeljeno je na mnoge plemenske, verske i etničke grupe koje imaju svoje paravojne formacije, a koje ni za 20 godina boravka, američke i snage NATO-a u Avganistanu nisu uspele da razoružaju i uspostave mir.\nNajavljujući povlačenje američkih vojnika iz Avganistana, Bajden je u svom obraćanju naciji, 14. aprila, između ostalog istakao da je on četvrti predsednik SAD u čijem se mandatu američki vojnici nalaze na ratištu, I da neće tu vrstu odgovornosti preneti I na petog predsednika. “Vreme je da okončamo najduži američki rat u istoriji. Vreme je da se američke trupe vrate kući, jer su SAD ispunile cilj da Avganistan više ne služi kao baza za napade na Ameriku”, rekao je Bajden i dodao:\n“Ali nećemo skidati pogled sa terorističke pretnje. Reorganizovaćemo svoje antiterorističke sposobnosti i značajne resurse u regionu kako bismo sprečili ponovno pojavljivanje terorista – i otklonili opasnost po ncionalnu bezbednost zemlje, preko horizonta. Talibane ćemo smatrati odgovornim za obavezu da ne dozvole bilo kakvu terorističku pretnju Sjedinjenim Državama ili njihovim saveznicima. Avganistanska vlada preuzela je obavezu da se ovi dogovori ispoštuju i svu pažnju ćemo usmeriti punu pažnju na pretnju sa kojom se danas suočavamo.”\nDogovor o povlačenju postignut je još za vreme američkog predsednika Donalda Trampa. Sporazum su 29. februara 2020. u glavnom gradu Katara, Dohi, potpisali američki specijalni izaslanik Zalmaj Halilzad i Mulah Abdul Gani Brader, talibanski zamenik za politička pitanja, uz prisustvo tadašnjeg američkog državnog sekretara Majka Pompea.\n“Do današnjeg dana u Avganistanu je poginulo dve hiljade 448 američkih vojnika i osoblja mirovnih misija koji su bili deo operacija Trajna sloboda i Sloboda Sentinel. U našim sukobima u Avganistanu ranjeno je 20 hiljada 722 pripadnika oružanih snaga – objašnjava Bajden i podseća: “ Ja sam prvi predsednik posle 40 godina koji zna šta znači imati dete na službi u ratnoj zoni. I tokom ovog procesa, u sećanju mi je bio onaj osećaj koji sam imao kada je moj pokojni sin Boj bio raspoređen u Irak – bez obzira što je on bio ponosan što služi svojoj zemlji; i što je bio uporan da se rasporedi sa svojom jedinicom na ratno područje; i ponos koji ga je pratio kao i sve nas kod kuće.\nVeć danas imamo pripadnike službe koji obavljaju svoju dužnost u Avganistanu čiji su roditelji služili u istom ratu. Imamo pripadnike službe koji još nisu rođeni kada je naša nacija napadnuta 11. septembra.\nRat u Avganistanu nikada nije trebalo da bude poduhvat više generacija. Napadnuti smo. U rat smo krenuli sa jasnim ciljevima. Postigli smo te ciljeve. Bin Laden je mrtav, a Al Kaida deklasirana u Iraku i u Avganistanu. I vreme je da završimo zauvek rat.”\nBajdenova odluka naišla je na gnev Avganistanaca koji su uvereni da će ona zasigurno na vlast ponovo dovesti talibane koji će opet uvesti okrutne šerijatske zakone. S druge strane američki predsednik sa NATO partnerima poručuje da je vreme za novo poglavlje I odgovornost samog Avganistana da očuva mir:\n“I zajedno sa našim partnerima, obučili smo i opremili stalne snage od preko 300 hiljada avganistanskog osoblja danas i stotine hiljada tokom protekle dve decenije. I oni će se i dalje hrabro boriti, u ime Avganistanaca, po svaku cenu čuvajući mir. Mi ćemo podržati i mirovne pregovore između vlade Avganistana i Talibana, pod pokroviteljstvom Ujedinjenih nacija. I nastavićemo da podržavamo prava Avganistanaca na značajnu humanitarnu i razvojnu pomoć. I zatražićemo od drugih zemalja u regionu da učine više za podršku Avganistanu, posebno Pakistana, kao i Rusije, Kine, Indije i Turske. Svi oni imaju značajan udeo u stabilnoj budućnosti Avganistana. I tokom sledećih nekoliko meseci, takođe ćemo utvrditi kako će izgledati kontinuirano američko diplomatsko prisustvo u Avganistanu, uključujući i bezbednosni aspekt naših diplomata. Slušajte, znam da ima mnogo onih koji će glasno insistirati na tome da diplomatija ne može uspeti bez snažnog američkog vojnog prisustva koji bi predstavljao polugu, što je bio decenijski argument . Nikada se nije pokazalo efikasnim – ni kada smo imali 98.000 vojnika u Avganistanu, niti kada ih je tamo bilo nekoliko hiljada.”\nAnalitičar sa Instituta za Bliski istok, Marvin Vajnbaum rekao je za “Glas Amerike” da se slaže da je to odluka koja pokazuje nepoštovanje američkih partnera u Kabulu i širom sveta.\n„Mislim da je veoma jasno da se ovim gestom otvaraju vrata da Talibani preuzmu vlast. Avgasnistanska vlada neće moći dugo da opstane bez američkog prisustva“.\nTalibani su brzo reagovali, ističući da neće učestvovati u mirovnim pregovorima sve dok sve strane trupe ne napuste Avganistan. Razgovori koji će biti održani u Turskoj, najavljeni su samo nekoliko sati pre Bajdenovog obraćanja u sedištu Ujedinjenih nacija, što je potvrdio portparol generalnog sekretara UN STEFAN DUDŽARIK:\n„Republika Turska, država Katar i Ujedinjene nacije saopštile su da, od 24. aprila do 4. maja, zajednički sazivaju konferenciju na visokom nivou, koja uključuje i predstavnike Islamske republike Avganistan i Talibane“.\nU pokušaju definisanja prirode karaktera rata u Avganistanu, vojni analitičar Aleksandar Radić kaže za naš radio da je reč o ratu koji podseća na kolonijalna vremena, o nečemu što je; bez obzira što je u početku izgledalo spektakularno kao rat savremenog doba, pravedan, vođen protiv terorista sa upotrebom visoke tehnologije; na kraju zaglavilo u nečemu što izgleda više kao vojno-policijska akcija nego konvencionalno vođenje borbenih dejstava.\n„Neprijatelji zapadne civilizacije u Avganistanu odlučili su se za kovencionalni gerilski pristup, a odgovor sa druge strane je bio takođe vrlo predvidiv i konvencionalan takozvano „masiranje snaga“ i pokušaj razvoja lokalnih snaga koje će sa naoružanjem i obukom preuzeti na sebe nivo sposobnosti koji bi mogao da odgovori situaciji na terenu. U praksi se sve to završilo jako loše jer ekstremisti su svoj na svome, u zemlji koja je imala neprirodan razvoj, u kojoj se od sredine sedamdesetih godina sa promenljivim intenzitetom vodio rat i gde su generacije odrastale verujući samo u pušku“.\nPrema njegovom mišljenju, problem leži i u činjenici da Amerikanci u ovakve ratne sukobe po pravilu ulaze bez jasnog cilja, svodeći ratnu strategiju na već prepoznatljivu floskulu o stvaranju boljeg, demokratskog društva.\n„Devedesetih godina mnogi nisu verovali da je Amerika sposobna da uđe u sukobe visokog rizika,ali ušli su. Međutim, Amerikancima uvek nedostaje ta jedna važna komponenta, a to je jasno definisan politički cilj. I to je ono što je odlika ratova zadnjih dvadesetak godina, pa i ranije u kada je u pitanju njihovo mešanje u situaciju na Balkanu. Politika je od njih očekivala samo uspeh i lepe vesti, a da prethodno nisu stvorili platformu koja bi bila ostvariva. Slično je bilo i u Iraku”.\nRadić podseća na 15. februar 1989. godine, kada je poslednja jedinica sovjetske vojske preko mosta Družba napustila Avganistan. Nakon toga kreće velika ofanziva ekstremista Al Kaide, koja je lako urušila autoritet centralnih avganistanskih vlasti, stvarajući ogromnu bazu za izvoz terorizma u sve zemlje sveta.\nPrevious Formalno počelo povlačenje trupa SAD iz Avganistana\nNext Tadžikistan i Kirgistan dogovorili primirje


Politika RS – Visegradlive.com\nHome / BIH / Republika Srpska / Politika RS\nSPS želi da ostane u koaliciji, zatražiće sastanak sa SNSD\n6 dana ago\tPolitika RS\nSPS je opredijeljen za ostanak u koaliciji, rekao je predsjednik te stranke, Goran Selak, nakon sjednice Predsjedništva SPS. Iz SPS-a je nakon sjednice saopšteno da Predsjedništvo stranke izražava spremnost za nastavak razgovora sa SNSD-om o formiranju vlasti kako u Banjaluci, tako i u drugim lokalnim zajednicama, te da će uputiti …\n4 sedmice ago\tIzbori 2020, Politika RS\nPredsjedništvo DNS-a je na sjednici odlučilo da daje slobodu gradskim i opštinskim organizacijama s kim će koalirati u svojim lokalnim zajednicama, saopšteno je nakon sjednice. Kako su istakli, odbori će moći podržati kandidate za načelnike i gradonačelnike vodeći se interesima građana. Saznajemo da Nenad Nešić, predsjednik stranke, nije prisustvovao …\n22. Oktobra 2020.\tIzbori 2020, Politika RS\nOPŠTINSKI i gradski odbori DNS, njih više od 50 ili tri četvrtine od ukupnog broja, odabrali su da nastave saradnju sa SNSD na lokalu i da zajedno podržavaju jedni druge na predstojećim lokalnim izborima. Saradnju sa SNSD odbili su odbori sarajevsko-romanijske regije njih šest, kao i Bileća i još …\n21. Oktobra 2020.\tIzbori 2020, Politika RS\nIdok je Nešić odlučan da na nivou BiH i Srpske djeluje samostalno, izvan dosadašnje koalicije, situacija u opštinskim odborima je nešto drugačija. Mnogi lokalni odbori već su se izjasnili da ne žele mijenjati dosadašnji kurs i da žele ostati u koaliciji sa SNSD. S druge strane, ima i onih …\n17. Oktobra 2020.\tPolitika RS\nPredsjednik DNS-a Nenad Nešić rekao je na konferenciji za novinare, nakon održanog sastanka sa rukovodstvom stranke, da DNS istupa iz vladajuće koalicije. Gradskim i opštinskim odborima ostavljen je rok da se do 21. oktobra da se izjasne koga će podržati na lokalnim izborima. Ovakva odluka uslijedila je nakon što je …\n“AMBICIJA NAM JE DA BUDEMO PRVI U RS” Nenad Nešić izabran za predsjednika DNS\n10. Oktobra 2020.\tPolitika RS\nU Prijedoru je na izbornoj skupštini Demokrastskog narodnog saveza (DNS) Nenad Nešić izabran za predsjednika ove partije. Nešić je poručio da su Republici Srpskoj potrebni nova energija, impulsi, inicijativa, pomjeranje s mjesta i ekonomija iznad demagogije, te da DNS to prepoznaje. – Za razliku od naše političke konkurencije, …\n16. Juna 2020.\tPolitika RS\nTrećina građana u Republici Srpskoj i dalje najviše vjeruje SNSD-u, čiji je rejting u blagom porastu u odnosu na period od prije dvije godine, dok sve ostale stranke, izuzev Ujedinjene Srpske i PDP, bilježe pad podrške građana – rezultati su ovo istraživanja koja su rađena u osam opština i gradova …\n24. Maja 2020.\tFederacija BiH, Politika RS\nCentralna izborna komisija BiH na današnjoj sjednici u Sarajevu odlučila je da se lokalni izbori ove godine održe 15. novembra umjesto 4. oktobra. Odluka da se izbori odgode za 15. novembar donesena je na današnjoj sjednici. Predsjednik VIK-a BiH Vanja Bjelica-Prutina rekla je da su izbori odgođeni zbog nedostatka finansijskih …\n21. Maja 2020.\tIzbori, Politika RS\nLider SNSD-a Milorad Dodik rekao je da je danas sa rukovodstvom Stranke demokratske Srpske Semberije potpisan sporazum i da je dogovoreno zajedničko djelovanje na predstojećom lokalnim izborima. Dodik je rekao da će predsjednik SDSS Mićo Mićić biti zajednički kandidat te dvije stranke za gradonačelnika Bijeljine. – Odlučili smo da zajednički …\n10. Marta 2020.\tPolitika RS\nMićo Mićić isključen je iz SDS-a, odlučilo je Predsjedništvo ove stranke na sjednici u Istočnom Sarajevu. Predsjednik SDS-a Mirko Šarović rekao je da je raspušten Gradski odbor SDS-a Bijeljina, što automatski znači da Mićić nije kandidat SDS-a za gradonačelnika Bijeljine. Rtrs


Policajac iz Srbije potvrdio da je 1993. palio muslimanske kuće u Istočnoj Bosni | Autonomija\nPolicajac iz Srbije potvrdio da je 1993. palio muslimanske kuće u Istočnoj Bosni\nSuđenje Stanišiću i Simatoviću: "Crvene beretke nisu poštedele nijedno selo na koje su naišle"\nSvedočeći na haškom procesu Jovici Stanišiću i Franku Simatoviću-Frenkiju, optuženim za zločine u BiH, bivši policajac iz Srbije potvrdio je danas da je, u martu 1993, lično spalio jednu ili dve kuće u muslimanskom selu u Istočnoj Bosni.\nOn je izjavio da je njegova jedinica PJP, prateći Crvene beretke, učestvovala u spaljivanju sela Ljeskovik, Osmače i Karačići kod Skelana. Tokom boravka u BiH, policajci iz Srbije su, kako je rekao svedok, slušali uputstva i naređenja Crvenih beretki.\nSvedok je, međutim, uzvratio da je na širem području, tokom te operacije, bilo još Crvenih beretki, kojima su bili pridodati drugi delovi jedinice od 200 policajaca PJP pridošlih iz Srbije.\nAdvokat Petrović je, na to, citirao pisanu izjavu u kojoj je svedok haškim tužiocima, pre dve godine, rekao da je „i pre nego što je otišao u BiH bilo opštepoznato da je Frenki Simatović vođa Crvenih beretki“.\nKao dokaz za tvrdnju da su Crvene beretke tada bile jedinica MUP Republike Srpske (RS), Simatovićev branilac predočio je naređenje kojim ministar unutrašnjih poslova RS Mićo Stanišić postavlja Radojicu Božovića za komandanta policijskog odreda.\nSvedok, koji je ranije rekao da su mu Crvene beretke prenele da im je komandant „izvesni Božović“, prihatio je da je, po dokumentu, Božović dobijao naređenja od MUP RS.\nPonovljeno suđenje Stanišiću i Simatoviću biće nastavljeno u utorak, 15. maja.\nZločini za koje su optuženi Stanišić (67) i Simatović (67) počinjeni su, kako tvrde tužioci, tokom sprovođenja udruženog zločinačkog poduhvata, čiji je cilj bilo trajno i nasilno uklanjanje Hrvata i Muslimana sa velikih delova teritorija Hrvatske i BiH, radi ostvarivanja srpske dominacije.\nProces Stanišiću i Simatoviću poslednji je u kojem će sudije utvrđivati da li su bivši zvaničnici Srbije krivi za ratne zločine u Hrvatskoj i BiH.\nPred Haškim tribunalom nijedan državni funkcioner Srbije nije bio osuđen za ta zlodela.\nPosle prvog suđenja, koje je, nakon jednog neuspelog pokušaja, počelo 2009, prvostepeno veće Haškog tribunala oslobodilo je, 29. maja 2013, Stanišića i Simatovića krivice po svih pet tačaka optužnice.\nApelaciono veće Tribunala usvojilo je, 15. decembra 2015, ključne osnove žalbe koju je na tu presudu uložilo Tužilaštvo. Poništilo je oslobađajuću presudu i naložilo da proces bude ponovljen pred sudskim Mehanizmom, pravnim naslednikom Tribunala.\nDanas: Tajna odluka Vlade o stavljanju pod kontrolu informisanja o pandemiji\nRadojević: Mejnstrim mediji o koronavirusu izveštavaju gledajući stav političara


Kosovo i Srbija 'sigurne zone' za begunce od zakona\nNaljepnica sa likom predsednika Srbije Aleksandra Vučića pored graničnog prelaza Jarinje, jednog od graničnih prelaza između Srbije i Kosova\nZvanična Priština i Beograd nemaju saradnju kada su u pitanju pravosudne institucije, pa ima slučajeva u kojima osobe od kosovskih pravosudnih organa pobegnu u Srbiju i obrnuto.\nEhat Miftaraj iz Kosovskog instituta za pravdu i Bojana Pavlović iz KRIK- a (Mreža za istraživanje kriminala i korupcije u Srbiji) podvlače da oni koji imaju problema sa zakonom na Kosovu ili u Srbiji svakako koriste činjenicu što dve strane nemaju uspostavljene diplomatske odnose ili međuinstitucionalnu saradnju.\nMiftaraj: Kosovo i Srbija raj za osobe koji beže od zakona\nEhat Miftaraj, izvršni direktor Kosovskog Instituta za pravdu ukazuje da građani Kosova i Srbije, koji imaju problema sa zakonom, svakako koriste činjenicu što dve strane nemaju uspostavljene diplomatske odnose i međuinstitucionalnu saradnju.\nDodaje i da je Srbija ta koja okleva da poveća nivo saradnje među pravosudnim institucijama u cilju procesuiranja osoba protiv kojih se vode krivični postupci ili koji su osuđeni za neko krivično delo, pa tako osobe koje gone pravosudne kosovske institucije ne mogu biti izručene Prištini i slobodno se kreću na teritoriji Srbije. Miftaraj ističe da je ista situacija i sa osobama koji od zakona i pravde u Srbiji pobegnu na Kosovo.\nOsim Srbije i Španije, saradnju sa pravosudnim institucijama izbegava još Kipar, Rumunija i Slovačka, koje takođe nisu priznale nezavisnost Kosova -\n„Imamo slučajeve da se građani Kosova kriju u Srbiji, ali takođe se koriste i druge zemlje sa kojima Kosovo nema saradnju i često može da se kaže da se koristi Španija, gde imamo bar jednog kosovskog državljanina, koji je na Kosovu izvršio ubistvo i pobegao u Španiju, koja ga nije identifikovala niti izvršila zahtev za privremeno hapšenje ili izručenje. To je slučaj supruga Diane Kastrati (Adnan Jashari), koji je pobegao u Španiju, a (ova zemlja) nije ponudila saradnju kosovskim vlastima“, objašnjava Miftaraj.\nDodaje da, osim Srbije i Španije, saradnju sa pravosudnim institucijama izbegava još Kipar, Rumunija i Slovačka, koje takođe nisu priznale nezavisnost Kosova. Zato se u pomenutim zemljama i kriju kosovski državljani, koji su bekstvu zbog problema sa zakonom, zaključuje Miftaraj, izvršni direktor Kosovskog Instituta za pravdu.\nPavlović: U Srbiji se kriju biznismeni protiv kojih se vode postupci\nNovinarka KRIK- a (Mreža za istraživanje kriminala i korupcije u Srbiji) Bojana Pavlović za RSE ocenjuje da su i Kosovo i Srbija “sigurne zemlje” za ljude protiv kojih se vodi neki krivični postupak ili koji su već osuđeni za neko krivično delo.\nOna napominje i da se KRIK bavio Zvonkom Veselinovićem i Milanom Radoičićem “koji su ovde kod nas (u Srbiji) već poznati poslovni ljudi koji su u poslu sa državom a protiv njih su se vodili brojni krivični postupci.\no veselinoviću i radoičiću i poslovima u srbiji\nMilan Radoičić je biznismen sa severa Kosova i potpredsednik Srpske liste kog kosovske vlasti povezuju sa ubistvom srpskog opozicionog političara Olivera Ivanovića januara 2018. godine. Za njim je bio raspisan nalog za hapšenje 2019. godine ali se on nalazio u Srbiji i nije mogao da bude procesuiran. U međuvremenu je marta 2021. godine nalog za hapšenje za Milanom Radoičićem samo povučen, bez ikakvog objašnjenja.\nInače, protiv Milana Radoičića je 2011. godine bila podignuta optužnica i u Srbiji, zbog prisvajanja 32 kamiona Hipo Alpe Adria Lizinga. Ovom optužnicom je obuhvaćen bio i biznismen sa severa Kosova Zvonko Veselinović ali su obojica pravosnažno oslobođeni optužbi 2016. godine.\nI Zvonko Veselinović se na Kosovu dovodi u vezu sa ubistvom Olivera Ivanovića.\nMilan Radoićić (drugi desno) u predsedništvu Srbije u februaru 2019. sa drugim srpskim političarima sa Kosova Goranom Rakićem, Igorom Simićem i Daliborom Jevtićem\n‘Koncenzus i zaštita za određene ljude’\nBojana Pavlović iz KRIK-a smatra da kosovski pravosudni organi “nemaju dovoljno volje da njih dvojicu (Milana Radoičića i Zvonka Veselinovića) uhapsi i nastavi krivične postupke protiv njih.\n“Ono što znam poslednjih meseci je da se Milan Radoičić nalazio na Kosovu, ali pošto je protiv njega ukinuta poternica, njegov status u predmetu Olivera Ivanovića je potpuno neizvestan i nejasan. Sa druge strane, protiv Zvonka Veselinovića takođe se vodi postupak, a on je više puta tamo odlazio i ništa se nije dogodilo”, navodi Pavlović.\nRanije je Radoičićev advokat iz Prištine Živojin Jokanović za RSE potvrdio da je njegov klijent, “kog povremeno zastupa”, od ukidanja naloga za hapšenje boravi i u Severnoj Mitrovici, opštini sa većinskim srpskim stanovništvom.\nBojana Pavlović zaključuje da, osim što Kosovo i Srbija ne sarađuju, “postoji koncenzus i zaštita u odnosu na određene ljude”.\nZa Bojanu Pavlović iz KRIK-a je “neverovatno” da je Laban (na fotografiji) izabran za sudiju Ustavnog suda Kosova, kada je u Srbiji osuđen\nTu je i primer Radomira Labana, koji se na Kosovu nalazi od 2011. godine, od kada nadležni organi u Srbiji i tragaju za njim jer je u toj zemlji osuđen na šest godina zatvora zbog primanja i davanja mita, zloupotrebe službenog položaja i falsifikovanja isprava. Laban je od 2018. godine sudija u Ustavnom sudu Kosova. Bio je jedan od kandidata sa najvećim brojem poena a imao je podršku Srpske liste.\nZa Bojanu Pavlović iz KRIK-a je “neverovatno” da je Laban izabran za sudiju Ustavnog suda Kosova, kada je u Srbiji osuđen i dodaje da su zapravo njegovi bliski kontakti doveli do toga da on bude izabran na tom mestu.\n“Tako da to ne čudi ali je neverovatno kako pred građanima i Srbije i Kosova naši nadležni uspevaju da pravdaju ovakve poteze”.\nTodosijeviću odložena kazna zatvora jer je u 'inostranstvu'\nOsnovni sud u Prištini je za Radio Slobodna Evropa (RSE) potvrdio da je prihvaćen zahtev advokata Ivana Todosijevića produži rok za izdržavanje zatvorske kazne “jer se nalazi u inostranstvu”.\nTodosijević je poslanik u Skupštini Kosova iz redova Srpske liste, koja je vodeća partija kosovskih Srba, formirana 2013. godine uz podršku zvaničnog Beograda. Todosijević takođe obavlja i funkciju predsednika Privremenog opštinskog organa Zvečan na severu Kosova, koji funkcioniše u srpskom sistemu.\nDa li je Todosijević dobio poziv za izdržavanje kazne?\nIvan Todosijević je pravosnažno osuđen na dve godine zatvora 24. avgusta zbog izjave iz marta 2019. u Zvečanu na obeležavanju 20. godišnjice bombardovanja tadašnje SR Jugoslavije, kada je rekao da “povod za agresiju na našu zemlju bila tzv. humanitarna katastrofa na Kosovu i Metohiji, izmišljeni Račak".\nIvan Todosijević (na fotografiji) je na izdržavanje kazne trebao da se javi 6. oktobra a iz Osnovnog suda u Prištini nije precizirano do kada mu je ovaj rok produžen.\nInače, NATO je pokrenuo akciju vazdušnih udara na nekadašnju Saveznu Republiku Jugoslaviju sa ciljem sprečavanja nasilja srpskih vojnih, policijskih i paramilitarnih snaga nad Albancima na Kosovu. Tome je prethodio i masakr nad 45 Albanca u selu Račak u opštini Štimlje.\nTodosijević je na izdržavanje kazne trebao da se javi 6. oktobra a iz Osnovnog suda u Prištini nije precizirano do kada mu je ovaj rok produžen. Nisu hteli ni da kažu kakve posledice će biti po Todosijevića ukoliko se uopšte ne pojavi na izdržavanju kazne jer “bi mogao biti narušen postupak za izvršenje krivične kazne u konkretnom slučaju”.\nMeđutim, njegov advokat Nebojša Vlajić sada navodi kako Todosijević uopšte nije dobio poziv za izdržavanje ove kazne, iako je direktor Kancelarije Vlade Srbije za Kosovo Petar Petković na vanrednoj konferenciji za novinare 24. septembra u Beogradu potvrdio suprotno.\n“Poziv Ivanu Todosijeviću je upućen da se javi 6. oktobra, deset dana pre održavanja lokanih izbora u Prištinu. Za šaku glasova vidite šta pokušava Aljbin Kurti (premijer Kosova), izaziva krizu na severu Kosova, pokušava da uhapsi Ivana Todosijevića”, rekao je Petković.\nGde je Ivan Todosijević?\nSrpske vlasti, na čelu sa predsednikom Aleksandrom Vučićem smatraju da je Todosijević “nepravedno osuđen samo zato što je rekao istinu”.\nVučić je u video-snimku objavljenom na Instagram profilu "budućnostsrbije" 25. avgusta pozvao Srbe na Kosovu da budu jedinstveni i uz Todosijevića, “baš kao što ćemo mi u centralnoj Srbiji biti uz njega, njegovu porodicu i ceo srpski narod na Kosovu”, poručio je srpski predsednik.\nTodosijevićev advokat, Nebojša Vlajić, nije želeo da odgovori na upit RSE gde se nalazi njegov klijent, odnosno da li se nalazi na Kosovu ili u Srbiji.\n“Ne mogu to da vam kažem, nemojte tako nešto ni da me pitate”, rekao je Vlajić.\nIz Osnovnog suda u Prištini navode kako ne mogu da kažu kakve posledice će biti po Todosijevića ukoliko se uopšte ne pojavi na izdržavanju kazne jer “bi mogao biti narušen postupak za izvršenje krivične kazne u konkretnom slučaju”.\nI zemlje koje priznaju Kosovo izbegavaju saradnju\nEhat Miftaraj, izvršni direktor Kosovskog Instituta za pravdu, ukazuje da su neki kosovski državljani izbegli kaznu jer su se nalazili u zemlji koja nije želela da ih izruči Kosovu jer među njima ne postoji saradnja. Kao primer navodi slučaj bivšeg gradonačelnika Kačanika Džabira Žarkua (Xhabir Zharku), koji je 2011. osuđen na tri godine zatvora zbog ilegalnog posedovanja oružja.\n„Džabir Žarku je još jedan slučaj, imao je švedsko državljanstvo. Uprkos činjenici da je Kosovo imalo sporazum o ekstradiciji - ne samo za gospodina Žarkua, već uopšte sporazum o ekstradiciji - Švedska (ga nije izručila) jer je jedna od zemalja koja nerado izručuje svoje građane. Tako se Žarku na neki način dugo skrivao u Švedskoj, sve dok nije zastareo slučaj za izvršenje kazne. Izbegao je pravdu, nakon što je kazna zastarela vratio se na Kosovo", kaže Miftaraj.\nMinistarstvo pravde ’ne može da govori o konkretnim slučajevima’\nRSE se obratio Ministarstvu pravde Kosova sa pitanjem da li je bilo direktnih ili drugih zahteva od Srbije oko izručenja Radomira Labana.\nOni su odgovorili da je ranije bilo srpskih državljana (koji nisu imali kosovsko državljanstvo), za kojima je Srbija raspisivala međunarodne poternice ali da su oni proterani sa teritorije Kosova jer su nadležni organi ustanovili da su prekršili zakon Republike Kosova, pa nije bilo potrebe da se šalje zahtev za izručenje.\n„Zbog poverljivosti zahteva, Ministarstvo pravde Republike Kosova ne može da govori o konkretnim slučajevima, ali vam možemo reći da je prema Ustavu Kosova, neka osoba ne može biti izručena protiv njene volje, osim u slučajevima kada je to drugačije definisano zakonom i međunarodnim sporazumima”, navodi se u odgovoru Ministarstva pravde.\nDodaje se da Kosovo ima međunarodne sporazume o izručenju sa Albanijom i Sjedinjenim Američkim Državama.\n"Dakle, ni u jednoj drugoj zemlji osim gore pomenute dve, građani Kosova (čak iako imaju državljanstvo Kosova i druge države), ne mogu biti izručeni protiv svoje volje", napominje se.\nMinistarstvo pravde navodi i da su na snazi oko 28 sporazuma o međunarodnoj pravnoj saradnji u krivičnim postupcima, a kada sporazum ne postoji onda se ta saradnja zasniva na principu reciprociteta. Tvrde da imaju običnu saradnju i sa zemljama koje nisu priznale nezavisnost Kosova.


Šamac: Završeni ''Dani pozorišta 2017''\nPredstavom „Neki novi klinci“, režisera Milana Božića, u izvođenju šamačkog pozorišta „Bibac“, u Šamcu je završena manifestacija „Dani pozorišta 2017“.\n„Na ovu manifestaciju dolaze pozorišta iz svih republika bivše Jugoslavije. Iduće godine slavimo jubilej - 10 godina postojanja“, rekao je Božić i podsjetio da je pauza napravljena samo za vrijeme poplava 2014. godine.\nBožić je naveo da šamačko pozorište čini grupa amatera, koji i u predstavama obrađuju satirične i aktuelne teme, te da ova ustanova kulture opstaje zahvaljujući opštini Šamac kao generalnom sponzoru i ostalim sponzorima.\nTo je mala ekipa od 10 mladih amatera koji svakim danom izrastaju u profesionalce i svojim umijećem uspijevaju da nasmiju i obraduju publiku“, kaže Božić i dodaje da im je cilj da u teškim vremenima izmame osmijeh građana.\nOn je najavio da će u novembru šamačko pozorište učestvovati u „Danima pozorišta“ u Kotor Varošu, da će do kraja oktobra u Šamcu izvesti još jednu predstavu i dati doprinos humanitarnim akcijama.\nLjubiteljima pozorišne umjetnosti tokom pet dana trajanja manifestacije u Šamcu predstavila su se i pozorišta „Branislav Nušić“ iz Srbije sa predstavom „Maligna ćelija“, Srpsko prosvjetno i kulturno društvo „Prosvjeta“ iz Prnjavora sa dječijom predstavom „Kako nasmijati princezu“, pozorište „Scena“ iz Novog Grada predstavom „Strajilo Grmečlija“ i Dis teatar iz Banjaluke predstava „Osmi dan“.


Upozorenje poljoprivrednicima: Ne gledajte u nebo, sprečite štetu koja je nepopravljiva - Izazov\nUpozorenje poljoprivrednicima: Ne gledajte u nebo, sprečite štetu koja je nepopravljiva\nNebojša Milosavljević navodi da su u ovom trenutku komisije lokalnih samouprava na terenu i procenjuju štete koje je ovaj grad naneo.\n"Ministarstvo poljoprivrede prikuplja sve te podatke, za par dana ćemo znati obim tih šteta", dodaje Milosavljević.\nIstiče da ovo ekstremno vreme koje se dešava poslednjih godina treba sve nas, a posebno poljoprivredne proizvođače da natera da razmisle kako da se bore i da preveniraju sve ono što se sada dešava.\n"Poljoprivredni proizvođači mogu da urade puno toga. Ministarstvo poljoprivrede već čini, pre svega u osavremenjavanju i osposobljavanju protivgradnih stanica", navodi Milosavljević i dodaje da su uložena ogromna sredstva za postavku laserskih raketnih stanica.\nObjasnio je da je cilj da se u kratkom vremenu ispali veliki broj raketa, kao i da je bilo situacija kada je ispaljeno i 1.000 raketa.\n"To značajno smanjuje štetu koju gradonosni oblaci mogu da nanesu, ali ne može 100 posto da zaštiti useve. Osnovno što poljoprivredni proizvođači mogu da urade je da osiguraju svoje useve", istakao je Milosavljević.\nNaveo je da je mnogo protivgradnih stanica sada automatizovano, kao i da se efekti već vide i štete su značajno manje.\n"Ipak, uz svu tehniku koju primenimo nije moguće pobediti prirodu. Mi smo samo gosti na ovoj planeti i moramo da se tako i ponašamo", poručuje Milosavljević.\nUkazao je da je Srbija zemlja koja u malom procentu osigurava svoje useve, ali da je to ono što moramo da promenimo.\n"Značajno je da u poslednjih nekoliko godina se taj procenat povećava, pre svega zbog regresa, odnosno subvencija koje Ministarstvo poljoprivrede izdvaja za te namene i one se kreću od 40 pa do 70 procenata, zavisno od teritorije gde se poljoprivredni proizvođači nalaze", objasnio je Milosavljević.\nDruge mere su, kako kaže, sistemi za navodnjavanje i podsetio da smo u prethodnom periodu imali sušni period sa ekstremno visokim temperaturama.\n"Tada su poljoprivredni proizvođači gledali u nebo i čekali kišu. Neki su se jako obradovali ovom kišnom periodu, ali taj grad je učinio svoje", dodaje Milosavljević.\nNaglasio je da su važna stavka i protivgradne mreže.\nMinistarstvo svake godine izdvaja značajna sredstva za subvencionisanje osiguranja. Ipak se svest naših poljoprivrdnika o potrebi osiguranja sporo menja, a Milosavljević kaže da oni uglavnom misle da se to neće desiti i sledeće godine i da neće njima.\n"To mora da se promeni. Ovo vreme nas tera da razmišljamo malo drugačije. Oni moraju da slušaju reči stručnjaka i moraju da se ponašaju u skladu sa onim što je za njih dobro. Dakle, ne mogu da gledaju samo faktor nebo i da čekaju šta će se desiti, moraju da urade sve da spreče da im te nepogode nanesu štetu koja je nepopravljiva", poručuje Milosavljević.


Rukometaši neumoljivi u Kruševcu\nRukometaše Radničkog 1964 ni Kruševljani nisu uspeli da zaustave, Napredak je na svom terenu ubedljivo poražen 29:41 (13:20) u utakmici petog kola Prve lige-Zapad.\nNova, ubedljiva pobeda kragujevačkih rukometaša bila je nagoveštena od samog početka utakmice. Pravim pristupom igrali su kolektivnu igru i bez mnogo problema savladali simpatičnu ekipu Napretka, proanalizirao je za portal PPNS trener Dragan Študer.\n- U Kruševcu su svi dali maksimalan doprinos pobedi. Ovim trijumfom se učvršćujemo na prvom mestu na tabeli. Tu poziciju nameravamo da sačuvamo do kraja takmičenja. Pozivam Kragujevčane da isprate ove divne momke, bar na mečevima u hali Jezero, termine mogu da saznaju i preko portala PPNS. Svaka utakmica naših momaka je bolja od predhodne, baš kako smo i namerili na putu ka Superligi, gde je mesto kragujevačkom rukometu.\nU ovom kolu najefikasniji strelac bio je Đukić sa osam pogodaka, Stošić i Poskurica su se nadovezali sa po šest golova, dok su po pet ubeležili Blagojević, Radenović i Milosavljević. Dobrosavljević i Stanojev postigli po tri, a Sretenović i Barjaktarević jedan gol.\nTakođe u nedelju, drugi tim Radničkog 1964 je ostvario prvu pobedu kao član Druge lige Srbije, savladali su Omladinac 39:29 (20:9). Među mladima, najraspoloženiji golgeter bio je Mutavdžić sa 11 pogodaka, a sledili su ga: Veselinović - devet, Knežević - osam, Ristić, Jelić i Veljović - po četiri, Stefanović - jedan.\nU šestom kolu Prve lige-Zapad u halu Jezero dolazi Beli anđeo iz Prijepolja, a utakmica je zakazana za subotu 29. oktobar od 19 časova.


Organiziran trening u okviru projekta “Saznaj i razaznaj” | SANA\nHome Vijesti Organiziran trening u okviru projekta “Saznaj i razaznaj”\nOrganiziran trening u okviru projekta “Saznaj i razaznaj”\n20. 09. 2019. 18:31\nU Beogradu je u junu organizirana obuka na temu medijske i digitalne pismenosti na kojoj su učestvovali treneri iz Subotice, Novog Sada, Beograda, Niša, Vranja, Kragujevca, Novog Pazara i Bujanovca.\nU okviru projekta „Saznaj i razaznaj“ organiziran je trening i u Novom Pazaru. Trening je organiziran za 20 učesnika među kojima su i predstavnici centralnog organa Mladih SPP-a.\n„Ovo je veoma značajno za djelovanje kako u civilnom sektoru tako i za političko djelovanje. Za nas je posebno značajno što je omladina uključena u to, jer ćemo moći našim drugim omladincima da prenesemo i da ih na taj način edukujemo tj. da profilišemo omladince kroz edukaciju, seminare, aktivnosti u budućem periodu.“, istakao Edin Numanović.\n„Cilj ovog treninga jeste da mi mladi naučimo da razaznamo šta su to dezinformacije a šta činjenice i smatram da je ovo od velikog značaja prije svega zato jer sam ja aktivna kako u društvenom sektoru, tako i vršim političko djelovanje. Ovdje sam u svojstvu Centralnog organa Mladih Stranke pravde i pomirenja. Cilj nam je da svoja stečena znanja i veštine prenesemo na ostale kolege kako u civilnom tako i u političkom sektoru.“, kazala Esma Ljajić.\nPored trenera, radionicama su prisustvovali i asistenti.\n„Nas je četvoro bilo iz ovih krajeva, troje iz Novog Pazara i jedno iz Sjenice. Preuzeli smo obavezu da nakon savladanog treninga i sami organizujemo radionice u svojstvu prenošenja tih svojih znanja i umenja na ostale sugrađane. Azrudin je prvi među nama koji je krenuo da večeras to odradi i vidjećemo kako će proći, mada obzirom na kvalitet obuke koju smo prošli u Beogradu, ne sumnjam da će i učesnicima biti interesantno kao što je i nama bilo interesantno dok smo učili o medijskoj pismenosti.“, istakla Emina Brunčević.\nNaglasili su da će i preostali treneri organizirati treninge u Novom Pazaru, te da će se svei treninzi završiti tokom septembra i oktobra.\nPrevious articleMatica Bošnjačka neće dopustiti urušavanje projekta nastave na bosanskom jeziku\nNext articleSabor IZ u BiH sutra bira tri kandidata za novog reisu-l-ulemu


Top 16, pa bolan pad: Dule, Bogdan i poslednja sezona Partizana u Evroligi\nKošarka Autor:Dušan Marković17. jun. 202220:44\nFoto: Srđan Stevanović / Starsportphoto\nPartizan posle osam godina u Evroligi, svi se sećaju poslednje sezone.\nPartizan je ponovo u Evroligi. Vest na koju su navijači Partizana čekali osam godina, konačno je postala stvarnost.\n„Hvala ti, Stefane“: Bjelica poslao urnebesnu poruku posle osvojene titule FOTO\nPešić okupio srpske klubove, postignut važan dogovor pre Evrobasketa\nCrno-belima nije u spelo da se na terenu izbore za mesto među elitom, ali će priliku da trče sa šampionima, kako je svojevremeno govorio Duško Vujošević, dobiti zahvaljujući specijalnoj pozivnici i situaciji sa ratom u Ukrajini zbog kojih su suspendovani ruski klubovi.\nIako do početka nove sezone ima još nekoliko meseci, verovatno svaki "grobar" u ovom trenutku čeka to prvo podbacivanje lopte uz čuvenu himnu Evrolige.\nUostalom, prethodnih osam sezona i nisu bili preterano uspešni, a dolazak Željka Obradovića na mesto uspeha, ponovo je raspalilo vatru među crno-belima.\nIako su prve asocijacije na Evroligu uspesi u periodu od 2008. do 2010 godine kada je Partizan tri puta u nizu igrao četvrtfinale, a na kraju stigao i do Fajnal fora gde je posle drame protiv Olimpijakosa ostao bez finala, poslednjih nekoliko sezona u eliti i nisu bile bajne.\nDoduše, Partizan je u svom poslednjem nastupu upseo da prođe u Top 16 koji se tada igrao, ali je to daleko bilo od nekog velikog uspeha. Mlada i vrlo potentna ekipa sa neki vrlo zučnim imenima ostala je kratka za neki ozbiljniji rezultat.\nCrno-beli su u grupi sa Budiveljnikom, Nanterom, Barselonom, CSKA Moskvom i Fenerbahčeom završili sa skorom od tri pobede i sedam poraza, što je bilo dovoljno za četvrto mesto u grupi.\nPotom su u Top 16 fazi imali samo četiri pobede iz 14 utakmica, a s njima u grupi su bili Žalgiris, Bajern Minhen, Lokomotiva Kuban, Galatasaraj, Makabi, Real Madrid i CSKA Moskva.\nPartizan je svoj poslednji meč u eliti odigrao u Istanbulu, mitskom gradu za Partizan zbog osvojene titule evropskog prvaka. Partizan je poražen te 2014. godine od Glatasaraja rezultatom 64:55, a poslednji meč pred svojim navijačima odigrao je kolo pre toga kada je u "Beogradskoj areni" pred 12.500 navijača pobedio Žalgiris rezultatom 77:67.\nPartizan je te godine imao sastav koji je bio mešavina mladosti i iskustva i koji je i tokom sezone trpeo promene.\nKroz tim su te godine prodefilovali Milenko Tepić, Petar Aranitović, Žofri Lovernj, Aleksandar Pavlović, Leo Vesterman, Boris Dalo, Nikola Milutinov, Dragan Milosavljević, Bogdan Bogdanović, Đorđe Gagić, Dejan Musli, Mihajlo Andrić, Terens Kinsi, Nemanja Bezbradica, Davis Bertans i Đoko Šalić, a sa klupe ih je vodio Duško Vujošević.\nTe sezone je Bogdan Bogdanović dobio nagradu za "Zvezdu u usponu" elitnog klupskog takmičenja, što je pre njega u dresu Partizana pošlo za rukom Novici Veličkoviću.\nBogdanović je podelio nagradu za najboljeg strelca ekipe sa Terensom Kinsijem (14,8).\nJoffrey Lauvergne Foto: Srdjan Stevanovic/Starsportphoto ©\nSada as Atlanta Hoksa je delio 3,7 asistencija po meču i krao 1,6 lopti, po čemu je bio najbolji u timu. U skokovima je dominirao Žo Lovernj sa 8,6, a vredi istaći i 12,5 poena na 44% za tri Davisa Bertansa.\nBogdanović je kasnije sa Fenerbahčeom postao prvak Evrope i kasnije otišao u NBA ligu gde gradi odličnu karijeru.\nTo je, na žalost navijača nekadašnjeg šampiona Evrope, bilo to što se tiče Evrolige za narednih osam godina.\nU sezoni 2013/14 Partizan je izgubio u polufinalu ABA lige od Cedevite trojkom Nolana Smita u poslednjoj sekundi i time ostao bez mogućnosti da se takmiči u eliti, u koju nije uspeo da se vrati sve do sezone 2022/23.\nTe godine je osvojena i poslednja šamionska titula u Srbiji i kreće jedan od najlošijih perioda u istoriji kluba.\nBONUS VIDEO Ðurović: Kad igraju Partizan i Zvezda to nije utakmica nego rat\nBogdan BogdanovićEvroligaKK Partizan\nHaris Džinović o odnosu sa suprugom Melinom: „Bila je ljubomorna kao đavo“\n„Radnički je moja kuća“: Perović o sezoni u Kragujevcu i odnosu sa Lalatovićem


Vlada Gruzije uspostavila kontrolu posle vojne pobune\nPredsednik Gruzije Mihail Sakašvili izjavio je da je pobuna u jednom bataljonu vojske, nedaleko od Tbilisija, bila izolovan incident i da je situacija stavljena pod kontrolu.\nSakašvili je to izjavio danas popodne, po lokalnom vremenu, nekoliko sati pošto je otišao u vojnu bazu Mukrovani, kako bi pregovorima izdejstvovao okončanje pobune oficira, za koju vlasti kažu da je imala podršku Moskve. Gruzijske novinske agencije prenose da je uhapšen jedan bivši komandant nacionalne garde.\nGruzijsko Ministarstvo odbrane saopštilo je da je pobuna imala za cilj remećenje vojnih vežbi NATOa, koje bi trebalo da počnu sutra u Gruziji. Međutim, opozicioni lideri dovode u pitanje izveštaje o mogućem prevratu. Pristalice opozicije već četvrti dan demonstriraju u Tbilisiju tražeći ostavku predsednika Sakašvilija.\nRusko Ministarstvo inostranih poslova nazvalo je optužbe o ruskoj umešanosti u pobunu „znakom nezdrave mašte gruzijskog rukovodstva.“\nMoskva je prošlog meseca pozvala NATO da odloži vojne manevre, ali je NATO to odbio rekavši da su vežbe planirane još prošle godine. U pomenutim vežbama trebalo bi da učestvuje 1300 vojnika iz 19 zemalja.


"Da ne bude zabune" – Saopštenje sa "Biroa" | Laktaši - Glas Laktaša - Nezavisni online magazin\nLAKTAŠI, 31. januara – Zbog informacija o novim metodama rada sa korisnicima usluga u biroima Zavoda za zapošljavanje oglasili su se i iz ove institucije sa namjerom da pojasne eventualne nejasnoće koje bi građani mogli imati.\nU nastavku pročitajte njihovo saopštenje:\nJU Zavod za zapošljavanje Republike Srpske je sredinom jula 2017. godine počeo sa primjenom novih metoda rada sa korisnicima usluga u biroima, a koje podrazumijevaju novi pristup u radu, kako sa poslodavcima tako i sa nezaposlenim licima.\nStručno savjetovanje i rad sa nezaposlenim licima podrazumijeva pružanje informacija putem individualnog savjetovanja, info seminara, putem određenih radionica, do realizovanja savjetodavnog rada u biroima.\nOno što je najvažnije istaći je da će se u postupku pružanja savjetodavnih usluga, a na osnovu intervjua i ličnih karakteristika, kao i pokazatelja na tržištu rada, nezaposleno lice svrstati, prema stepenu zapošljivosti, u jednu od sljedeće tri grupe:\n– lakše i neposredno zapošljiva lica,\n– uslovno zapošljiva lica i\n– teže zapošljiva lica.\nU skladu sa navedenim praviće se individualni plan zapošljavanja, a koji će pomoći nezaposlenom licu da profiliše svoje interese, svoj cilj, te da se definišu aktivnosti koje će preduzeti u cilju zapošljavanja, kao i rokove sprovođenja tih aktivnosti.\nIzmeđu ostalog, individualni plan zapošljavanja je dokument koji sadrži podatke o licu koje traži zaposlenje, zanimanja u kojem traži zaposlenje, aktivnosti koje će preduzeti u cilju zapošljavanja i rokove sprovođenja aktivnosti, mjere u koje će se uključiti radi bržeg pronalaska zaposlenja, te učestalost i vrijeme individualnih konsultacija u procesu traženja zaposlenja.\nNaime, informacija koja je pogrešno prenijeta u medijima da su nezaposlena lica dužna da dokumentuju da su bila na razgovoru za posao kod najmanje dva poslodavca upravo se odnosi na individualni plan zapošljavanja u kojem su ponuđene određene aktivnosti koje će nezaposleno lice uz pomoć savjetodavca preduzeti prilikom izrade plana traženja posla, ističu u Zavodu za zapošljavanje RS.\nPrethodni tekstGlamočani: Džipom udario u naplatne kućice\nSledeći tekstAKTUELNO: Koliko će novca trebati za pun rezervoar?


Netnjahu označio nasilje nad ženama terorizmom\n► Netnjahu označio nasilje nad ženama terorizmom\nPremijer Izraela Benjamin Netanjahu izjavio je danas da smatra nasilje nad ženama oblikom terorizma i obećao da će izdvojiti novac za borbu protiv takvog nasilja, dan nakon protesta širom Izraela zbog neodgovarajuće reakcije vlade.\nOko 30.000 demonstranata okupilo se sinoć na Trgu Rabin u Tel Avivu zbog propusta vlasti da zaustave nagli porast nasilja u porodici.\nTo je bila kulminacija protesta održanih širom zemlje u kojima je učestvovalo na hiljade žena.\nOne su blokirale velike raskrsnice, protestujući zbog ubistva 24 žene od početka ove godine. Ubice su bile njihovi partneri, članovi porodice ili neko koga žrtve poznaju, prenose izraelski mediji.\n"Ja smatram nasilje nad ženama terorizmom, nedvosmisleno. Ne borite se protiv terorizma samo brinući se o žrtvi. O žrtvama terora sa mora brinuti ali se niko se ne bi usudio da se bori protiv terorizma, a da se ne bavi teroristima", rekao je Netanjahu na početku diksusije u novom parlamentarnom odboru koji će biti posvećen borbi protiv nasilja u porodici.\nNetanjahu je najavio da će se odbor sastajati svake dve nedelje. Na današnjem sastanku je odlučeno između ostalog da se promoviše zakon na osnovu koga bi nasilnici morali da nose nanogice kako bi se osiguralo da ne krše ograničenja koja su im nametnuta.\nNetanjahu o potencijalnom šestom mandatu: Služiću dok me javnost želi\nPremijer Izraela Benjamin Netanjahu diskutovao je danas o mogućnosti da šesti put bude premijer iako još nije osigurao da peti put bude na toj funkciji jer bi tek trebalo da obrazuje vladajuću...


Erste banka nastavlja sa prodajom zrenjaninske fabrike vode – Bankar.rs\nHome/BANKE/Erste banka nastavlja sa prodajom zrenjaninske fabrike vode\nErste banka nastavlja sa prodajom zrenjaninske fabrike vode\nErste banka, poverilac zrenjaninske fabrike vode, najavila je da namerava da nastavi sa postupkom izvršenja a ova vrsta postupka naplate dospelog potraživanja podrazumeva prodaju fabrike, koju će obaviti sudski izvršitelj.\n“Banka je shodno važećim zakonima pokrenula predviđene postupke naplate dospelog potraživanja, a jedan od njih je i stečajni postupak. Međutim, s obzirom na očekivano trajanje stečaja doneta je odluka da se odustane od stečajnog postupka, jer je u interesu svih, a naročito stanovnika Zrenjanina, da se ova situacija što pre reši. Imajući sve u vidu, nastavljamo sa postupkom izvršenja i nadamo se da će se uskoro pojaviti kupac koji će fabriku staviti u funkciju i rešiti sedamnaestogodišnji problem vodosnabdevanja građana Zrenjanina ispravnom pijaćom vodom”, navodi se u odgovoru Jasne Uzelac Braunović iz Direkcije komunikacija Erste banke a.d. Novi Sad.\nERSTE BANK SRBIJA Novi Sad fabrika vode Zrenjanin


Lavrov: Sve strane u Siriji krše humanitarno pravo\nRuski ministar spoljnih poslova Sergej Lavrov rekao je danas da sve strane u sirijskom gradjanskom ratu krše humanitarno pravo i da ne treba demonizovati sirijskog predsednika Bašara al Asada.\nGovoreći na bezbednosnoj konferenciji u Minhenu, Lavrov je rekao da je većina civila koji su pod opsadom u Siriji, pod opsadom opozicionih snaga. On je rekao da grupe za odbranu ljudskih prava i UN “uvidjaju da svi na terenu rade nešto nedozvoljeno sa stanovišta humanitarnog prava”.\n“On što želim da kažem, jeste da ne treba demonizovati Asada. Ne treba demonizovati bilo koga osim terorizam u Siriji”, rekao je ruski ministar.\nLavrov je rekao da je moguće da se ostvari napredak, i prvi korak bi bio isporukom humanitarne pomoći, ali da “održiva dostava” pomoći može da se obezbedi samo kroz politički proces.\nLavrov je ranije danas izjavio na istom skupu da je potrebna koordinacija izmedju vojnih snaga Rusije i SAD da bi se sprovelo primirje u Siriji. On je rekao da je svakodnevna saradnja te dve zemlje ključna da bi se osigurala isporuka humanitarne pomoći i okončala neprijateljstva.\n“Ako se približavamo praktičnim ciljevima primirja, onda bez saradnje vojski ništa neće biti sprovedeno”, rekao je Lavrov.\nSAD i Rusija su postigle dogovor o privremenom prekidu neprijateljstava u Siriji u roku od nedelju dana, što se ne odnosi na akcije protiv ekstremista ia Islamske države i fronta Al Nusra, da bi se ponovo pokrenuo mirovni proces i zaustavio egzodus civila.\nLavrov je rekao da izjave američkih zvaničnika daju utisak da je cilj da se zaustavi ruska vojna operacija u Siriji, iako se svi bore “protiv istih organizacija koje je Savet bezbednosti UN označio kao terorističke”.\nBritanski ministar spoljnih poslova Filip Hamond rekao je na istom skupu da šanse o uspehu primirja zavise od toga “šta Rusija želi”.\nOn je rekao da sirijske vladine snage uz pomoć ruskih aviona pokušavaju da opkole pobunjenike u najvećem sirijskom gradu Alepu i prekinu njihov put snabdevanja od Turske.\n“Ako Rusija narednih dana ne zaustavi ili bar znatno smanji to bombardovanje, umerena naoružana opozicija neće da se uključi u taj proces”, rekao je Hamond.


Protest stjuarta na stadionu u Durbanu\nDURBAN - Policija je u južnoafričkom gradu Durbanu upotrebila suzavac i gumene metke kako bi rasterala stjuarte stadiona u tom gradu, koji su protestovali zbog niskih primanja. Demonstracije su izbile po završetku utakmice\nAntić hrabri "orlove"\nJOHANESBURG - Selektor fudbalske reprezentacije Srbije Radomir Antić priznaje da je poraz od Gane njegovoj ekipi oduzeo mnogo samopouzdanja, ali on je ukazao da treba biti najbolji kada je najteže- Možete da zamislite atmosferu u timu. Rezultat nam je oduzeo mnogo samopouzdanja... Moramo sada da se...\nNavijači demolirali automobile zbog nestanka struje\nDAKA- Grupa navijača u glavnom gradu Bangladeša, Daki, uništila je više automobila u neredima koji su nastali zbog havarijskog isključenja struje tokom prenosa utakmica Svetskog prvenstva u fudbalu.\nProfesor iz Engleske tvrdi da pehar SP nije od čistog zlata\nOstrvski mediji kritikuju golmana Engleske\nLONDON- Autori naslova u engleskim novinama dali su sebi oduška u kritikovanju velike greške golmana fudbalske reprezentacije Roberta Grina, zbog koje njihov tim nije pobedio SAD u prvoj utakmici na Svetskom prvenstvu.\nSlovenci savladali Alžir 1:0 u Polokvaneu\nPOLOKVANE- U drugoj utakmici prvog kola C grupe na šampionatu sveta u Južnoj Africi fudbalska reprezentacija Slovenije pobedila je u Polokvaneu selekciju Alžira sa 1:0 (0:0). Pogodak koji je Slovencima doneo istorijsku...\n"Gaučosi" startovali pobedom nad Nigerijiom (1:0)\nJOHANESBURG - Fudbalska reprezentacija Argentine pobedila je danas Nigeriju sa 1:0 u prvom kolu grupe B Svetskog prevnstva u Južnoj Africi. Strelac jedinog gola na utakmici u "Port Elizabetu" bio je Gabrijel Hajnce...\nAl Kaida pretila bombom na meču Engleska - SAD(1:1)\nRUSTENBURG - Policija je podigla pripravnost na maksimum u Rustenburgu, u Južnoafričkoj Republici, gde se odigravala utakmica između Engleske i Sjedinjenih Američkih Država (SAD) zbog pretnji terorista\nTrofej Mundijala putuje u Afriku sa stilom\nPARIZ - Britanski top model Naomi Kempbel (Noami Campbell) predstavila je u Parizu poseban putnički kovčežić čuvene modne marke "Luj Viton" (Louis Vuitton) u kome će trofej Svetskog prvenstva putovati u Južnu Afriku - sa stilom.


RTCG - Radio Televizija Crne Gore - Nacionalni javni servis :: Politika :: Investitori biraju prijateljske zemlje\nBRAJOVIĆ - ALIJEV 13. 03. 2018. 17:10 >> 17:06 0\nBRAJOVIĆ - ALIJEV\nInvestitori biraju prijateljske zemlje\nAzerbejdžan je, nakon Turske, najviše direktnih investicija ostvario u Crnoj Gori, ocijenjeno je na sastanku predsjednik te zemlje Ilhama Alijeva i šefa crnogorskog parlamenta Ivana Brajovića.\nCrna Gora i Azerbejdžan se dobro poznaju, naše države su za kratko vrijeme uspostavile snažne međusobne odnose, zbog toga je Crna Gora poslije Turske zemlja sa najvećim direktnim investicijama Azerbejdžana, jer investitori za svoje projekte biraju prijateljske zemlje – istakao je predsjednik Alijev na sastanku sa Brajovićem, koji boravi u zvaničnoj posjeti ovoj državi.\nAlijev je ocijenio kako je razmjena posjeta na svim nivoima važna da bi se razmotrili načini za dodatno unaprjeđenje odnosa dvije države, među kojima je parlamentarna saradnja ima važnu ulogu.\nBrajović je istakao je značaj prijateljskih odnosa i međusobnog povjerenja za saradnju u svim oblastima, prevashodno ekonomskoj u kojoj postoji još mnogo prostora za jačanje prije svega spoljno-trgovinske razmjene.\nGovoreći o strateškim projektima Azerbejdžana i Crne Gore, kako je saopšteno, Brajović je akcentovao turistički kompleks Portonovi, i izrazio stav da će planirano imenovanje diplomatskog predstavnika Crne Gore u Bakuu dodatno olakšati i ubrzati veze naših država i naroda.\nVezano za problem Nagorno-Karabaha, predsjednik Skupštine je iznio očekivanje iznalaženja mirnog rješenja u okviru Minsk pregovaračkog procesa i pružio podršku naše zemlje teritorijalnom integritetu i suverenitetu Azerbejdžana, u skladu sa rezolucijama Ujedinjenih nacija.\nU svom izlaganju na međunarodnoj konferenciji "Uloga parlamentaraca u jačanju ekonomske saradnje i kulturnih veza na Putu svile", Brajović je rekao da živimo u digitalnom vremenu kada je informacija jednaka jednom dodiru ili kliku.\n"Ali naš cilj i cilj ove konferencije nije virtuelan, već stvaran, i prioritet joj je da se uspostavi dijalog o što lakšoj komunikaciji svih vrsta saobraćaja i logistike. Kako svaki dijalog podrazumijeva sagovornika, vjerujem da je došlo vrijeme da se još snažnije posvetimo povezivanju istoka i zapada. Zato - što prije i lakše omogućimo komunikaciju - prije ćemo spoznati prolaznost razlika, a vječnost svih vrsta dijaloga", rekao je Brajović.\nGovoreći o Crnoj Gori u društvu mnogo većih i moćnijih država, njenoj istoriji i kulturi, kao i posvećenosti dobrim odnosima sa svim državama, Brajović je rekao:\n"Nemamo Mahabharatu, Ilijadu i Odiseju, ali imamo najstariju štampariju kod Južnih Slovena i Gorski Vijenac. Nemamo Homera, ali imamo Njegoša. Nemamo u književnosti Huseina Džavida, ali imamo njegovu bistu u najljepšem parku glavnog grada. Nemamo Azurnu obalu, ali imamo Jadransku. Nemamo Himalaje, ali imamo Durmitor. Neki su izgubili obraz u prošlosti, ali Crna Gora nije. Sačuvala je i svoj obraz, i svoje građane, ali i mnogima obezbijedila dom i mjesto pod suncem krajem prošlog vijeka na Balkanu. Između ostalog, i zato nam je Evropska unija otvorila vrata, kroz koja ćemo ući narednih godina", poručio je šef parlamenta.\nAndora spremna da podrži razvoj turizma u CG\n15. 01. 2019. 6\nBrajović u Andori\n14. 01. 2019. 2\nMarljivo radimo da bi CG bila bolje mjesto za život\n04. 01. 2019. 2\nMultietnički sklad odnjegovao kulturu BP\n02. 01. 2019. 0\n16:25 Rusija među najvećim investitorima u Srbiji


09/11/2011 | 15:16\n“Pokušaćemno u dogovoru sa bankama da za svako individualno preduzeće uradimo reorganizaciju kroz stečaj”, rekao je ministar Ćirić novinarima posle potpisivanja ugovora o dodeli bespovratnih sredstava za podsticanje investicija italijanskom preduzeću “Lames”.\nAgencija za privatizaciju raskinula je u četvrtak kupoprodajne ugovore za četiri preduzeća, članice “Nibens grupacije”. Razlozi za raskidanje ugovora su neispunjavanje većeg broja ugovornih obaveza u svakom preduzeću – neodržavanje kontinuiteta poslovanja, neizvršavanje investicionih obaveza, odredbi socijalnog programa, raspolaganje imovinom suprotno odredbama ugovora i neplaćanje kupoprodajnih rata.\nRadnici ovih preduzeća u više navrata su tražili rešavanje njihovog statusa posle hapšenja vlasnika “Nibene grupacije” Mila Đuraškovića, protiv koga je takođe u prošli četvrtak Tužilaštvo za organizovani kriminal podiglo optužnicu.\nMinistar je objasnio da gotovo sva preduzeća imaju posao, kvalitetne radnike te mora da im se pomogne, ali da je neodgovorno ponašanje Đuraškovića dovelo 5.000 ljudi u nezavidnu situaciju. Dugovanja putarskih preduzeća koja su poslovala u okviru “Nibens grupacije” dostigla su iznos od oko 180 miliona evra.\nagencija za privatizaciju/nibens grupa/Srbija/stečaj\nZlatibor uskoro dobija kružni tok


Naslovna » Izlasci » Muzika » Koncerti » Vlada i Bajka: Sve naše godine\nAh Neša 13. septembar 2015. Koncerti Postavite komentar\nNa sceni novobeogradske sale krajem oktobra biće proslavljeni akustičarski i autorski duo. Izvešće pesme za sva vremena, emotivne, jedinstvene, a publiku će podsetiti na vremen ljubavi i romantike.\nVlada i Bajka najavljuju muziku za dušu, za opuštanje, muziku koja uspostavlja ravnotežu u nama. Samo za sentimentalne „dva druga iz najranijeg detinjstva otpevaće jednu od najlepših pesama o Beogradu, kao i ‘Oblak’, ‘A gde smo mi’, ‘Pesma sa rečima za pesmu bez reči’, ‘Dok te gledam’, ‘Ja nisam ja’ i druge za osećajne koji i dalje znaju da vole“.\nVlada i Bajka najavljuju „prirodan i akustičan zvuk uz sjajne vokalne harmonije i odlične tekstove“, a ovim koncertom obeležiće 45 godina rada.\nTagovipop sava centar vlada i bajka\nPrethodni 24. Festival etnološkog filma od 6. oktobra\nSledeći „Smotanko i Trapavko“ u bioskopima od 17. septembra


Vlada utvrdila Nacrt: Kanton Sarajevo donosi zakon o prevenciji i suzbijanju korupcije | Kanton Sarajevo - Ministarstvo pravde i uprave\nVlada utvrdila Nacrt: Kanton Sarajevo donosi zakon o prevenciji i suzbijanju korupcije\nVlada Kantona Sarajevo utvrdila je jučer Nacrt zakona o prevenciji i suzbijanju korupcije u Kantonu Sarajevo, te ga je uputila u skupštinsku proceduru.\nObimni zakon, koji je ocijenjen kao jedan od najvažnijih u oblasti borbe protiv korupcije u Kantonu Sarajevo, sadrži obaveze nosilaca javnih funkcija u vršenju javnih funkcija i zabrane vršenja nespojivih funkcija, kao i pravila o prevenciji, utvrđivanju i odlučivanju o sukobu interesa. Ovaj zakon po prvi put reguliše pitanja zaštite osoba koje prijavljuju korupciju, kao i jačanja integriteta institucija i njihovih zaposlenika, te druga pitanja od značaja za prevenciju i suzbijanje korupcije u Kantonu Sarajevo.\nU uvodnom obrazloženju Nacrta zakona, ministrica pravde i uprave KS Darja Softić Kadenić navela je poražavajuće podatke istraživanja o nivou korupcije u BiH posljednjih godina, što jasno ukazuje na neefikasnost postojećih propisa koji su doneseni na nivou BiH i entiteta u cilju sprečavanja korupcije, a nisu usklađeni sa međunarodnim standardima.\nIstakla je da je usvajanje i provedba zakonodavstva o sukobu interesa i zaštiti “zviždača” obuhvaćeno u okviru jednog od 14 ključnih prioriteta koje Bosna i Hercegovina treba ispuniti u cilju pristupanja Evropskoj uniji.\n“Mi nastojimo prevazići nedostatak političke volje na višim nivoima vlasti da se usvoje ovakvi propisi. Cilj nam je barem na nivou Kantona Sarajevo uspostaviti prijeko neophodne standarde u borbi protiv korupcije i to kroz regulisanje tri ključne oblasti. Prva se odnosi na sukob interesa, kao situacije u kojoj privatni interes nosioca javne funkcije utiče na proces donošenja odluka pri vršenju funkcije. Druga oblast je zaštita prijavitelja korupcije, što do sada uopšte nije regulirano u FBiH, dok je treći dio zakona posvećen povećanju integriteta institucija javnog sektora kroz obaveznu izradu planova integriteta, propisivanje minimuma metodologije za izradu tih planova, te uspostavljanje kontrolnog mehanizma od strane Ureda za borbu protiv korupcije KS”, navela je ministrica Softić Kadenić.\nNaglasila je da će se donošenjem ovoga zakona, zajedno sa ranije usvojenim Zakonom o prijavljivanju i kontroli imovine nosilaca javnih funkcija u Kantonu Sarajevo, dobiti kompletan i efikasan okvir za odlučnu borbu protiv korupcije.\nVlada KS je dala prijedlog Skupštini da se, po usvajanju, Nacrt zakona o prevenciji i suzbijanju korupcije uputi u javnu raspravu u trajanju od 45 dana.\nMinistarstvo pravde i uprave je na tekstu ovog zakona radilo uz pomoć i podršku međunarodnih institucija.